V2.fi | Nintendo Switchistä uusi mainos ja sen myötä lipsahdus\nNintendo Switchistä uusi mainos ja sen myötä lipsahdus\n01.02.2017 klo 16.59 | Luettu: 6955 kertaa | Teksti: Manu Pärssinen\nNintendo Switchistä on julkaistu uusi mainos nimeltä "Play anytime, anywhere, with anyone". Milloin vain, kaikkialla, kenen kanssa vain. Sitä ajatusta lähes viisiminuuttinen mainos esitteleekin kattavasti.\nPortugalin Nintendon versio mainoksesta oli jäänyt hiomatta loppuun asti, kertoo Eurogamer. Pelipätkien sijalla näkyikin nimittäin pelinkehittäjille tarkoitettuja valikoita, joista paljastui mm. että pelinkehitysversiossa on tuplasti tallennustilaa. Moinen ruutu näkyy mm. kolmen minuutin kohdilla. Virallisilta Nintendo Portugalin sivuilta video hävisi vikkelään (Päivitys: ja näköjään muualtakin).\nFanivoimin on unelmoitu myös erikoisväritetyistä JoyCon-ohjaimista. Mahtaako Nintendo ottaa tästä vinkkiä?\n< Uutta Need for Speed...\tOculus joutuu maksam... >\n01.02.2017 klo 18.07\t8\nPakko antaa kredittiä markkinointivideosta. Yhtä häpeämättömän yliampuvaa bullshittiä kun enimmäisen Wiin aikana ja 10 kertaa enemmän kuvaa ihmisistä pelaamassa laitteella kuin itse peleistä tai laitteen ominaisuuksista.\nMuokannut: Bladekill\t01.02.2017 klo 18.07\n01.02.2017 klo 18.41\t9\nOnneksi Playstationin mainoksissa ei sorruta näyttämään mitään muuta, kuin oikeaa pelikuvaa. https://www.youtube.com/watch?v=AJNayAQG-r4\nMutta puhut kyllä asiaa. Itteeni ottaa päähän kun mm. kuukautissuojien mainoksissa näytetään vain iloisia käyttäjiä, eikä sitä realistista kuva tuotteesta käytön aikana.\n01.02.2017 klo 19.07\t4\nEn tiedä millä ihmeellä vedit Playstationin tähän kun se ei mitenkään liity asiaan, mutta jos nyt väkisillä haluat tähän peliin lähtä niin mitä jos etsisimme oikean PS4 julkaisun yhteydessä esitetyn launch videon tuon sinun hakemalla haetun confirmation bias-videon sijaan?\n100% kuvaa vain ja ainoastaan konsolista ja sen peleistä. Toki onhan se ihan eri asia näyttää kuvaa peleistä kun semmosia ylipäätään on tarjolla.\nEi siinä toki ole mitään pahaa, että joku tekee noita näyttelijöiden avulla tehtyjä "pelivideoita" tai kuvaa ihmisten reaktioita, mutta kun uusi ja suht tuntematon konsoli lanseerataan ja ihmisille syötetään 90% bullshittiä tai 10% konkretiaa niin muistutimpa vain että Wiin kohdalla oli sama homma.\nKoska kuukautissiteen ja konsolin käyttö on sama asia? *derpderp*\nMuokannut: Bladekill\t01.02.2017 klo 19.10\n01.02.2017 klo 19.33\t6\nZelda 3.3.2017..ei mee enää kauan.\n01.02.2017 klo 20.40\t1\nPleikkarin vetäsin mukaan ihan sattumalta, kun sen vastaava mielikuvamainonta tuli ekana mieleen. En itsekkään koe sitä mitenkään pahana, kun kaikki mainonta sitä kuitenkin on.\nMutta mikäs tässä videossa nyt on bullshittiä? Itse en löydä mitään harhaanjohtavaa. Switchin käyttötavat vain esitellään? Videon ylipirteästä tyylistä saa tietysti olla mitä mieltä tahansa, mutta itse sisältö on 100 % linjassa sen suhteen mitä Switchistä tiedetään.\nVideossa näkyy myös nainen, joka kokee myötähäpeää kavereiden julkisesta miekkailupelistä, ja mies joka pelaa Switchiä pöntöllä istuessaan... Just sitä mitä Switchiltä odottaisi.\n01.02.2017 klo 21.15\t2\nMutta mikäs tässä videossa nyt on bullshittiä?\nKaikki tuo yliampuva "immersion tuominen ulos ruudulta" että jengi hyppii oikeassa maailmassa ihan kuin VR:stä olisi kyse kun todellisuudessa pelataan jotain flash-tasoista minipeliä tai paremminkin vieressä olevalla pikkurudulla pyörii jokin mikropeli viritelmä.\nTuo miekkailu"peli" oli kaiken huippu. :D\n01.02.2017 klo 21.19\t2\nMikään videossa ei sinänsä ole mahdotonta, mutta aivan äärimäisen epätodennäköistä. Eikä pelaaminen näytä tuolta, mutta mainokset ovat yleensä aina shittiä joten sivuutetaan se. Alla listaa.\n- Video alkaa. Dude pelaa Zeldaa sohvalla. OK\n- Sama dude lähtee johonkin, ottaa laitteen mukaan ja pelaa bussissa. Saa hymyä kauniilta naiselta, NOPE!\n- Sama dude pelaa lentokoneessa. OK\n- Nainen pelaa kotonaan. OK\n- Ottaa switchin mukaan skeittiparkkiin ja järkkää ylläripelisession. NÖYYY!\n- Pariskunta pelaa kotonaan. OK\n- Mies pelaa sängyssä, nainen pyörähtää, että nyt ois tarjolla. Sekä EI että KYLLÄ\n- Avotoimistossa järkätään ylläripelisessio. EI!\n- Kaveriporukka pelaa kotona. KYLLÄ\n- Multiplayerparty lentokentällä? hah, EI\n- Taas kotona pelaamista. KYLLÄ\n- Taas yksi multiplayerparty luentosalissa, juu EI\n- Grillijuhlissa pelikonsoli esiin ja pelataan julkisesti? Naisväki ei suostuisi millään, joten EI\n- Miekkailuottelu julkisessa ruokalassa. EI\n- Koko tuo seuraava leirikohtaus on EI EI EI ja EI\n- Switch (tai konsoli yleensä) jossain millenial kattobileissä? NOES\nLoppu onkin saman kertausta. 16 kohdasta 9 on ei, joten vähän yli puolet mainoksesta on täyttä bullshittiä. Ja kuten sanottua, on nämä teoriassa mahdollisia, mutta käytännössä ei. Juu, ja ymmärrän kyllä, että tarkoitus on painottaa Switchin kannettavuutta, mutta ei se mainoksen kamaluutta silti poista. Mainosmiesten mainos, joka on suunnattu... ei hajuakaan, mutta ei ainakaan pelaajille.\n01.02.2017 klo 21.47\nhttps://streamable.com/4m1ly Mainos, joka Tubesta poistettiin.\n01.02.2017 klo 21.50\t5\ntuleekohan minustakin yhtä cool ja suosittu nuori aikuinen jos hankin wii switchin! pääsen varmaan yhdyntäänkin asti!\n01.02.2017 klo 21.51\t5\nNintendo aiheinen uutinen, äkkiä ihmiset menettäkää kaikki järki ja kohtuus ennen kuin on liian myöhäistä!\n01.02.2017 klo 22.06\t3\nLiimaletin analyysin kanssa olen täysin samaa mieltä. Ulkomaisten nettikommenttien perusteella Nintendon uudet mainokset näyttävät uppoavan jengiin hyvin, mutta ainakin itselle nämä mainospätkät toimivat päivän hyvänä komedia-annoksena.\n01.02.2017 klo 22.42\t6\nPitkän tauon jälkeen piti tulla vilkaisemaan ja mitäs löytyikään Nintendo uutisen alta.Bladekill ja v2 kommentointi Nintendon uutiseen ja arvata saattaa minkälainen! Miten ei yllätä ollenkaan tämä henkilökohtainen ristiretki. Olet kyllä oikeasti ihan urpo! Loistava ja varmasti myyvä mainos. Tuodaan laitteen ominaisuudet ja pelit esille erittäin hyvin. Kysehän on uudenlaisesta konseptista jos älyät. Tämän sivuston kommentointi osasto on kyllä suurinta shaissea mitä suomalaisilta peli sivuilta löytyy eräiden sankareiden vuoksi.\nEi pysty ymmärtämään miten jonkun elämän tehtävä on tuollainen. Täällä on ihan turha yrittää saada asiallista keskustelua aikaiseksi kun muutama sabotööri aloittaa tuon kommentoinnin tuolla samalla paskalla vähän eri muodoissa. Useimmiten muoto on tosi löysää.\n01.02.2017 klo 23.42\t1\nMainos oli ihan naurettava eikä tuo(KAAN) vehe tule viemään pelaamista sosiaalisuudessa tuolle tasolle. En tiiä onko naurettavuudessaan millään omalla vrt mainokset yleensä, ehkä jossain "EB in siististi cool" ja "activia auttaa" välimaastossa.\n02.02.2017 klo 00.29\t1\nPitkän tauon jälkeen piti tulla vilkaisemaan ja mitäs löytyikään Nintendo uutisen alta.Bladekill ja v2 kommentointi Nintendon uutiseen ja arvata saattaa minkälainen! Miten ei yllätä ollenkaan tämä henkilökohtainen ristiretki. Olet kyllä oikeasti ihan urpo! Loistava ja varmasti myyvä mainos.\nJuurihan nimenomaan sanoin että Nintendolle annettava kredittiä tuosta videosta ja silti jokin on vialla? Voisin jopa upgradeta edellisiä sanomisiani ja sanoa että Nintendo ottaa askelia oikeaan suuntaan.\nKun tuote kuitenkin tulee näillä näkymin olemaan pettymys niin parempi iskeä rahaa markkinointikoneeseen. Hypettämällä noita typeriä minuutin viihdyke gimmickpelejä ja tuota naurettavaa "pelaa oikeassa maailmassa"-roskaa voidaan hyvin saada rakennettua hiukan extra markkinaa. Uutta "case Wii:tä" ei varmasti tule tapahtumaan, mutta silti parempi idea kuin vain julkaista konsoli muutamalla Nintendon pelillä ja olla hiljaa asiasta.\nEi minulla ole näiden keskustelujen suhteen mitään elämän tehtävää. Itse taas en pysty ymmärtämään miten joillakin uppoaa tunteisiin niin vahvasti nämä asiat ja sitten keksitään päästä kaikkea naurettavaa roskaa kuten Nintendo-viha ja ties mitä muuta. :D\nViimeiseen lauseeseen vastatakseni: Suunnattu todennäköisesti massamarkkinoille ja niille geneerisille mattimeikäläisille joille myydään mitä tahansa pienen fiiliksennostatus videon turvin. Kuulostaa hullulta, mutta vilkaiskaapa joskus vaikka TV:tä päiväaikaan. Siellä edelleen pyörii klassikko OstosTV jossa kaupataan mitä järjettömintä paskaa ja ihmiset vain ostavat puhelinlangat laulaen. Onko Switchillä tai pelikoneilla sitten taas markkinaa näiden ihmisten keskuudessa? Wiin kohdalla oli, mutta se on jo mennyttä aikaa.\nMuokannut: Bladekill\t02.02.2017 klo 00.49\n02.02.2017 klo 01.17\t1\nOkei... meillä taitaa olla suhtautuminen vähän eri tasolla tähän asiaan.\n02.02.2017 klo 10.18\t3\nItse taas en pysty ymmärtämään miten joillakin uppoaa tunteisiin niin vahvasti nämä asiat\nJa silti saamme kerta toisensa jälkeen sivutolkulla syväluotaavaa analyysia siitä miksi Sony hoitaa homman paremmin.\n02.02.2017 klo 11.35\t3\nMikä tuossa Zeldassa niin kiehtoo? Yksi hassu tonttupeli.\n02.02.2017 klo 11.37\t1\nMilloin Nintendon kassavarat loppuu? Ehkä silloin heräävät tekemään oikean konsolin.\n02.02.2017 klo 13.18\t1\n02.02.2017 klo 13.36\t5\nAinakin päätellen V2:n kommentoinnin määrästä Nintendo on ylivoimaisesti suosituin konsolivalmistaja Suomessa.\n02.02.2017 klo 18.15\nLiimaletin kanssa samaa mieltä asiasta ja lisäisin vielä että suurimmassa osassa noista tilanteista olisi suorastaan noloa ja junttimaista alkaa pelaamaan Switchillä, esim. jossain bileissä ja toimistossa. Japanilais ukot (Nintendon pomot) voi ehkä luulla että se olisi "coolia". No, uskon kyllä että Switchillä on mahdollisuus kohtalaiseen menestykseen länsimaissakin, Japanissa menestyy varmasti, japsit pitää käsittääkseni näistä kannettavista pelikonsoleista enemmän kuin länsimaiset kuluttajat.\n03.02.2017 klo 10.08\t1\nNintendo vie ja muiden konsolien fanipojilla menee heti tunteisiin :D


Abdoulaye Méïté on elokuun pelaaja Veikkausliigassa.\nHongan Abdoulaye Méïté Veikkausliigan elokuun pelaaja\nVeikkausliigan elokuun joukkue on nimetty ja kuukauden pelaajan tittelin nappaa FC Hongan toppari Abdoulaye Méïté. Kuukauden valmentajaksi on nimetty MYPA:n Toni Korkeakunnas.\nKokenut Méïté hankittiin kauden alla Hongan puolustuksen johtajaksi ja jämäkkä toppari on vastannut haasteeseen erinomaisesti. Hongan puolustus on ollut HJK:n jälkeen pitävin ja iso kiitos tästä kuuluu Norsunluurannikon maajoukkueessakin esiintyneelle kokeneelle Méïtélle.\nKuukauden valmentajan titteli menee MYPA:n Toni Korkeakunnakselle, joka heinäkuun pienen suvantovaiheen jälkeen sai MYPA:n kurssin käännettyä uudelleen nousuun ja kouvolalaiset napsivat elokuun viidestä ottelustaan kymmenen pistettä.\nEniten pelaajia kuukauden joukkueeseen sai HJK, jonka edustus on kolmen pelaajan vahvuinen. Kaksi pelaajaa joukkueeseen nimettiin Hongasta ja MYPA:sta ja yhden pelaajan joukkueeseen saivat niin FF Jaro, KuPS, FC Inter kuin FC Lahtikin.\nVeikkausliigan elokuun joukkue (4-3-3)\n09.01.2014 Honka-toppari siirtyy Englantiin


Turun Aikuiskoulutuskeskus aloittaa yt-neuvottelut | Auran Aallot\nTurun Aikuiskoulutuskeskus aloittaa yt-neuvottelut\nTurun Aikuiskoulutuskeskus aloittaa yt-neuvottelut keskiviikkona 15.11.2017. Syynä on työn vähentyminen ja epävarmuus tulevan rahoituksen tasosta.\nYt-neuvottelut koskevat opetushenkilöstöä hyvinvoinnin, johtamisen ja viestinnän, matkailun, kaupan ja hallinnon, valmentavan koulutuksen, koneistuksen ja sähkötekniikan aloilla sekä hallinto- ja tukipalvelu-henkilöstöä.\nNeuvotteluesityksessä mahdolliset henkilöstövaikutukset on määritetty koskemaan 34–38 henkilöä. Suuri osa henkilöstövaikutuksista pyritään toteuttamaan osa-aikaistamisina ja osa-aikalomautuksina.\nHarkittavien toimenpiteiden perusteena on taloudelliset, tuotannolliset ja toiminnan uudelleenjärjestelyistä johtuvat syyt.


Paossa elääkseen - Voima\nVoima-8-2011 • 3.10.2011 16:29\nVoima-8-2011 3.10.2011 16:29 Kirjoittanut voima\nHawar karkasi Syyrian armeijasta, koska ei halunnut tappaa siviilejä eikä tulla tapetuksi.\nJuuri mikään miehen ulkonäössä ei viitaa siihen, että hän olisi vielä pari kuukautta aiemmin taistellut Syyrian armeijan riveissä. Ujonoloista, hentorakenteista, farkkuihin ja T-paitaan pukeutunutta poikaa on vaikea kuvitella sotilaan univormussa, vielä vähemmän kantamassa asetta. Hawar (nimi muutettu), on kuitenkin yksi niistä syyrialaisista sotilaista, joiden on onnistunut paeta Syyrian armeijasta ja joiden lukumäärästä ei toistaiseksi kellään ole tarkkaa tietoa.\nHawar piileskelee tällä haavaa Istanbulissa.\nTapaamme kahvilassa Istanbulin esikaupunkialueella. Koko haastattelun ajan Hawar puhuu hiljaisella äänellä heiluttaen hermostuneena jalkaansa.\nHawar, kääntää tulkkina toimiva ystäväni, on 22-vuotias ja kotoisin Kamishlin kaupungista, Pohjois-Syyriasta. Kuten valtaosa kaupungin asukkaista myös Hawar on etniseltä taustaltaan kurdi.\nPolitiikka kiinnosti perhettä, ja isä oli tämän vuoksi myös vankilassa. Tämä on melko tavallinen tarina Syyriassa.\nKun Hawar aloitti pakollisen asepalveluksensa kuluvan vuoden helmikuussa, oli kaikki vielä kuten ennenkin, vaikka naapurimaissa jo kuohuikin.\nTunisian presidentti Zine El Abidine Ben Ali oli luopunut vallasta ja paennut Saudi-Arabiaan muutamaa viikkoa aiemmin. Tammikuun lopulla egyptiläiset olivat osoittaneet ensi kerran mieltään Hosni Mubarakin hallintoa vastaan, ja helmikuun puolivälissä olivat mielenosoitukset levinneet Libyaan. Maaliskuun alussa nähtiin ensimmäiset mielenosoitukset myös Syyriassa, ja pian tämän jälkeen mielenosoituksista muodostui jokaperjantainen tapahtuma.\nNeljän kuukauden pakollisen asepalveluksen jälkeen Hawar sai komennuksen Jisr Ash-Shugrhurin kaupunkiin Luoteis-Syyriaan. Siellä Hawarin joukko-osastolle annettiin tehtäväksi hajottaa ”terroristien” mielenosoitus.\nSe oli ensimmäinen kerta, kun Hawar näki armeijan hyökkäävän aseistautumattomien siviilien kimppuun. ”Kun saavuimme Jisr Ash-Shughuriin, järkytyin nähdessäni terroristien sijaan tavallisia ihmisiä osoittamassa mieltään”, Hawar kertoo.\n”Meille sotilaille kuitenkin sanottiin, että mielenosoittajat ovat pettureita, että he ovat terroristeja, joita Israel ja USA tukevat.”\nMuisto ahdistaa Hawaria silminnähden.\n”He olivat aseistautumattomia ja he toistelivat iskulausetta hurriya, vapaus.”\n”Meille annettiin keppejä ja käskettiin lyödä mielenosoittajia. Osa ihmisistä juoksi karkuun mutta toiset vain vähän kauemmaksi. He alkoivat heitellä meitä kivillä. Silloin näin järkytyksekseni, kuinka siviiliasuiset turvallisuusjoukkojen miehet kiipesivät läheisten rakennusten katoille ja alkoivat sieltä käsin ampua ihmisiä.”\nMiltä tuntui olla osa sitä joukkoa, joka hyökkää aseistautumattomia mielenosoittajia vastaan?\n”Kauhealta”, Hawar vastaa aikailematta.\n”Minusta tuntui, kuin olisin lyönyt omaa isääni tai veljiäni. Juuri tämän vuoksi karkasinkin lopulta armeijasta.”\nSotilaana Hawar ei kuitenkaan voinut kieltäytyä lyömästä.\n”Jos olisin uhmannut upseerien käskyjä, minut olisi ammuttu saman tien.”\nOn mahdotonta vahvistaa Hawarin kertomuksen todenperäisyyttä. Henkilöllisyytensä todistamiseksi hänellä on esittää ainoastaan nuhjuinen armeijan henkilöllisyyskortti. Syyrialaisten aktivistien kertomukset kuitenkin tukevat nuoren miehen tarinaa.\nAktivistilähteiltä saamieni vahvistamattomien tietojen mukaan Syyrian armeija ja turvallisuusjoukot surmasivat Jisr Ash-Shughurissa ainakin 170 ihmistä. Surmansa saaneiden joukossa oli paitsi siviilejä myös sotilaita ja turvallisuuspalvelun miehiä, jotka olivat kieltäytyneet ampumasta siviilejä.\nJisr Ash-Shughurin tapahtumien jälkeen yli 10 000 syyrialaista pakeni rajan yli Turkkiin. Noin 7600 syyrialaista odottaa edelleen Turkin pakolaisleireillä tilanteen rauhoittumista Syyriassa.\nKun kansainvälisen yleisön huomio kiinnittyi tapahtumiin Syyrian ja Turkin rajalla, Syyrian valtiojohto kiirehti esittämään oman versionsa tilanteesta. Sky Newsin haastattelussa 10.6. huolellisesti artikuloiva Syyrian kansallisen TV-aseman johtaja Reem Haddad väitti Jisr Ash-Shughurin asukkaiden itse pyytäneen Syyrian armeijaa paikalle turvakseen. Haastattelu löytyy YouTubesta. Turkkiin paenneet ihmiset olivat Haddadin mukaan mitä luultavimmin lähteneet karkuun ”aseistautuneita joukkoja”.\nToistaiseksi tällaisten joukkojen olemassaolosta ei ole luotettavaa näyttöä.\n”Nämä kylät ovat rajakyliä!” huoliteltu, jakkupukuun pukeutunut Haddad puuskahtaa niin ikään YouTubeen ladatulla BBC:n haastattelussa.\n”Monilla lähellä Turkin rajan tuntumassa asuvilla syyrialaisilla on sukulaisia Turkin puolella…Tilanne on vähän samanlainen, kuin… kuin jos kadulla, jolla asut, on ongelmia ja äitisi asuu seuraavalla kadulla ja pyörähtäisit hänen luonaan nopeasti.”\nSyyrian hallinto ei ole toistaiseksi tarjonnut selitystä sille, miksi tuhansien syyrialaisten ”sukuloiminen” rajan toisella puolen on sittemmin venähtänyt kuukausien mittaiseksi.\nSyyrian hallinto haluaa uskotella Hawarin kaltaisille tavallisille sotilaille heidän taistelevan terroristeja vastaan. Uskottelukeinot tuntuvat absurdeilta, mutta samaa tarinaa kuulee useammasta uskottavasta lähteestä. Hawar kertoo turvallisuuspalvelun miesten ampuneen Jisr Ash-Shughurissa paitsi mielenosoittajia, myös armeijan sotilaita kohden.\n”Miksi ihmeessä he tekisivät niin?”, kysyn hämmentyneenä.\n”Jotta me sotilaat luulisimme, että aseistautuneet terroristit tulittavat meitä.”\n”Mukhabaratin miehet siis ampuivat sekä siviilejä että sotilaita?”, kysyn edelleen pyörällä päästäni. Hawar nyökkää.\n”Öisin shabeha eli Syyrian hallinnon palkkalistoilla olevat, siviilipukuiset gangsterit saapuivat autoillaan paikkaan, jonne joukko-osastomme oli leiriytynyt. He ampuivat meitä kohden ja ajoivat sitten tiehensä. Meitä komennettiin olemaan ampumatta takaisin. Moni ystäväni sai surmansa heidän luodeistaan.”\nHawar vaikenee hetkeksi.\n”Jos nuo miehet olivat terroristeja, niin kuin meille kerrottiin, miksi meitä olisi kielletty ampumasta heitä?”\nMoniko sotilaista sitten uskoi tarinaa asistautuneista terroristeista?\n”Muutama henkilö”, Hawar sanoo. ”Ehkä noin kymmenen prosenttia. Ja he olivat…”\nHawar juttelee hetken tulkin kanssa, oikean termin löytääkseen.\n”He olivat kouluttamattomia, yksinkertaisia henkilöitä”, ystäväni kääntää sitten.\n”Mutta emme tietenkään voineet kyseenalaistaa, mitä meille kerrottiin. Tai no, jotkut kyllä tekivät niin. Seuraavana päivänä saimme kuulla, että heidät oli ammuttu.”\nLopulta Hawarin onnistui lahjoa eräs upseereista pienellä summalla rahaa, ja hänet lähetettiin pois Jisr Ash-Shughurista, lähelle Aleppon kaupunkia, jossa oli vielä rauhallista.\nPian mielenosoitukset alkoivat myös Haman kaupungissa, joka oli siihen saakka pysynyt rauhallisena. Samaan aikaan alkoi liikkua yhä enemmän huhuja sotilaista, jotka olivat karanneet armeijasta. Huhut saivat Hawarin huolestumaan.\n”Miksi niin monet sotilaat karkaisivat äkkiä? Ymmärsin, että jotain kauheaa täytyi olla tekeillä.”\nPian Hawar sai kuulla, että myös hänen joukko-osastonsa oltiin lähettämässä Hamaan. Hän päätti karata.\nEräänä iltapäivänä, yhden päivän suunnittelun jälkeen, siviiliasuinen Hawar nousi minibussiin ja poistui armeija-alueelta. Tämä ei vielä herättänyt epäluuloja leirissä, sillä sotilailla oli lupa poistua alueelta ostamaan ruokatarvikkeita.\nHawar ei jäänyt bussista kaupan kohdalla vaan jatkoi matkaa läheiseen kylään, jossa hän nousi toiseen bussiin.\n”Otin etukäteen selvää, missä armeijan tarkastuspisteet olivat, ja aina kun lähestyimme sellaista, jäin pois ja jatkoin matkaani jalan.”\nHawar ei tiedä, koska hänen pakonsa havaittiin.\n”Kolmen, neljän päivän kuluttua siitä kun karkasin, oli sotilaspukuinen henkilö käynyt kysymässä vanhemmiltani olinpaikastani, mutta he sanoivat, etteivät olleet kuulleet minusta mitään.”\nTurkin ja Syyrian välisen rajan Hawar ylitti salakuljettajan avulla. Hänen vanhempansa maksoivat salakuljettajan palkkion.\nKysyn, oliko kukaan Hawarin joukko-osastosta yrittänyt pakoa aiemmin ja mitä heille oli tapahtunut.\nYksi sotilas yritti, mutta jäi kiinni.\n”Sen jälkeen emme nähneet häntä enää.”\nTurkissa Hawar matkusti suoraan Istanbuliin. Hän yritti rekisteröityä pakolaiseksi YK:n pakolaisjärjestön UNHCR:n toimistossa. Häntä kehotettiin menemään pakolaisleiriin Antakyaan.\nHawar ei uskaltanut lähteä kaupunkiin, joka sijaitsee aivan Syyrian rajan tuntumassa. Turkissa olevien syyrialaisten keskuudessa liikkuu sitkeitä huhuja, joiden mukaan pakolaisleireille on soluttautunut Syyrian turvallisuuspalvelun agentteja.\nSiksi Hawar oleskelee Istanbulissa ilman minkäänlaista virallista statusta tai tulonlähdettä.\nSyyrialaiset pakolaiset, kuten Hawar, eivät voi anoa turvapaikkaa Turkista. Maa on hyväksynyt YK:n pakolaissopimuksen, mutta tehnyt siihen varauman, jonka mukaan Euroopan ulkopuolelta tulevat henkilöt eivät voi saada sieltä turvapaikkaa.\nVaikka Turkkia on kiitelty siitä, että se on vastaanottanut tuhansia syyrialaispakolaisia, on maata myös kritisoitu muun muassa siitä, ettei se ole päästänyt YK:n pakolaisjärjestöä leireille rekisteröimään syyrialaispakolaisia.\nTurkin virallisen näkemyksen mukaan syyrialaiset ovat maassa ”vieraina”, jolloin kansainvälisen suojelun velvoitteet eivät heihin päde.\nMuutama päivä haastattelun jälkeen otan yhteyttä Euroopan ihmisoikeustuomioistuimessa työskennelleeseen ystävääni. Kerron hänelle lyhyesti Hawarin tarinan ja kuvailen hänen tilannettaan Turkissa.\n”Voiko Turkki todella toimia näin?”, tiedustelen.\n”Valitettavasti tarina kuulostaa tutulta”, kuuluu vastaus. ”Mutta haastattelemani henkilö karkasi Syyrian armeijasta, oman henkensä uhalla, jottei joutuisi surmaamaan siviilejä. Jos ei juuri Turkin valtiolla, niin eikö kansainvälisellä yhteisöllä ole velvollisuus suojella tällaista henkilöä?” jatkan itsepintaisesti.\nYstäväni on hetken hiljaa ja vastaa sitten: ”Periaatteessa kyllä… mutta kansainvälinen ihmisoikeuslainsäädäntö on täynnä lakeja, jotka, tuota…”\n”…Jotka eivät käytännössä sido ketään?”\n”Niin. Juuri niin”, ystäväni vastaa.\nSyyrian hallinnon joukot ovat toistaiseksi surmanneet yli 2700 siviiliä. Useita tuhansia syyrialaisia on kadoksissa.\nSyyrian armeijasta karanneiden sotilaiden määrästä ei ole olemassa virallista tietoa, mutta heinäkuun lopulla joukko korkea-arvoisia upseereita loikkasi Syyrian armeijasta perustaen Syyrian vapaan armeijan. Vapaan armeijan tehtäväksi he nimesivät siviilien suojelemisen Al Assadin hallinnon joukoilta.\nSyyrialaisaktivistien mukaan Turkki luovutti hiljattaen Syyrian armeijasta karanneen everstiluutnantti Hussein Al Harmoushin Syyrian hallinnon käsiin. Al Harmoush katosi pakolaisleiriltä Turkista syyskuun alussa. Hänet pidätettiin kaksi viikkoa myöhemmin Syyriassa.\nHawar jatkaa piilotteluaan Istanbulissa.


Kappalaisentalossa Porvoossa voi astua suoraan sisään teokseen – installaatiokokonaisuus Muusan talo luo oman maailmansa printtikankaiden avulla | Paikalliset | Uusimaa\nEtusivu » Paikalliset 31.8.2021 12:00\nKappalaisentalossa Porvoossa voi astua suoraan sisään teokseen – installaatiokokonaisuus Muusan talo luo oman maailmansa printtikankaiden avulla\nGalleria muuntuu kotimuseomaiseksi installaatioksi Satu Rautiaisen näyttelyssä. Paula Lehto\nGalleria Vanhan Kappalaisentalon keskiviikkona avautuvassa näyttelyssä voi astua suoraan sisään Satu Rautiaisen installaatiokokonaisuuteen.\nInstallaatio Muusan talo muodostuu vuosina 2018-2021 valmistuneista tekstiileistä ja maalauksista.\nKatsoja voi astua kotimuseomaiseen installaatiokokonaisuuteen. Pääpaino on kankaille tulostetuissa printtikankaissa sekä yksittäisten teosten kangaspinnoissa.\nSatu Rautiainen (s.1982) on työstänyt käsityön, taideteollisuuden ja kuvataiteiden rajapintoja pohtivaa Village bohemian -maalausinstallaatiosarjaa vuodesta 2018 lähtien. Aiemmat kokonaisuudet ovat olleet esillä Taidemaalariliiton galleriassa Helsingissä ja Turun Taidemuseon Studiossa.\nMuusan talo on trilogian kolmas osa. Se käsittelee syrjäytymistä, marginaalissa elämistä sekä hulluuden ja järkevyyden rajaa.\nInstallaation alter ego rakentaa ympärilleen omaa maailmaansa.\nRautiainen tekee näyttelyn yhteydessä yhteistyötä muusikko Aino Vennan kanssa. Venna herättää Muusan alter egoa henkiin.\nVenna ja Rautiainen kuvaavat Kappalaisentalossa yhteistä taide-elokuvaa ja Venna tulevan albuminsa musiikkivideota. Muusan vaatteet ovat vaatesuunnittelija Nina Jatulin käsialaa.\nNäyttelyllä on yhtymäkohtia Porvoossa sijaitsevan Runebergin kotimuseon kanssa. Fredrika Runeberg on aikoinaan painanut ja tehnyt tekstiilejä Runebergien kotiin.\nNäyttely on avoinna 1.9.–26.9.


Aja tai matkusta Uberilla kaupungissa Darwin | Uber\nUber liikuttaa kaupunkia Darwin\nAja Uberilla kaupungissa Darwin\nTienaa rahaa omin ehdoin. Kaupungissa Darwin on itsenäisille urakoitsijoille tarjolla koko- ja osa-aikaisia töitä, joissa olet vapaa työskentelemään niin vähän tai paljon kuin itse haluat. Uber huolehtii kaikista yksityiskohdista, niin että voit keskittyä ajamaan autoasi silloin, kun se sinulle sopii.\nUber haluaa intohimoisesti parantaa kaupunkiasi. Sen vuoksi teemme yhteistyötä tuhansien paikallisten kanssa, jotka pitävät kaupungin Darwin liikkeellä. Yhdessä tuomme eloa paikalliseen talouteen, autamme tekemään kaduista turvallisempia ja luomme ruuhkattomampaa kaupunkiympäristöä.\nHaluatko tehdä meillä töitä kohteessa Darwin?


Kepler62 Kirja neljä: Pioneerit - Bjørn Sortland & Timo Parvela - Äänikirjat.net\nMaapallon luonnonvarat ovat hupenemassa. Siksi Hallitus on päättänyt lähettää joukon lapsia kauas avaruuteen tutkimaan maapallon kaltaista planeettaa, jolla elämä olisi mahdollista. Jo matka sinne on arvaamaton seikkailu – ja kun nämä “uudisraivaajat” saapuvat Kepler-62e:lle, he joutuvat vaikeiden valintojen eteen. Huikea kuusiosainen seikkailu vie lukijan jännittävälle matkalle tähtien taakse!\nSuosikkitekijöiden sarjassa nyt uusia huimia haasteita tähtien takana! Be part of the story – lähde mukaan hurjaan avaruusseikkailuun!\nKirjailija: Bjørn Sortland, Timo Parvela\nKesto: 1 h 53min


Margot Frank, Otto Frank, Anne Frank ja Edith Frank-Holländer Amsterdamissa Merwedepleinillä. Tämä on ainoa koko perheestä olemassa oleva valokuva. Valokuva on otettu vuonna 1941. Anne oli silloin 12-vuotias.\nFrankin perhe oli oikeastaan kotoisin Saksasta. Anne ja hänen sisarensa Margot olivat syntyneet Frankfurt am Mainissa, joka on suuri kaupunki Etelä-Saksassa. Otto Frank oli viettänyt siellä koko lapsuutensa ja hänen sukunsa oli asunut siellä jo hyvin kauan. Tyttöjen äiti, Edith Frank, oli kotoisin Aachenista, läheltä Hollannin rajaa. Hän muutti Frankfurtiin vuonna 1925, kun hän meni naimisiin Otto Frankin kanssa.\nMargot syntyi vuonna 1926 ja Anne syntyi kolme vuotta hänen jälkeensä. Anne ja Margot asuivat Frankfurtissa kesään 1933 asti. Silloin Frankit päättivät muuttaa Hollantiin, koska oli liian vaarallista jäädä Saksaan. Otto Frank perusti Amsterdamiin liikeyrityksen. Frankit tunsivat olevansa Hollannissa turvassa, kunnes Saksan armeija hyökkäsi Hollantiin 10. toukokuuta 1940.


Nordea ennustaa vastikkeisiin usean prosentin korotusta - Suomen Kiinteistölehti\nVenäjän hyökkäys Ukrainaan näkyi Nordea Kiinnitysluottopankin toimitusjohtajan Jussi Pajalan mukaan asuntolainatiskeillä noin 20 prosentin notkahduksena hakemusten määrässä helmi–maaliskuun vaihteessa.\n− Puhuttiin 2–3 viikosta. Ei ole selvää, johtuiko notkahdus suoraan sodasta vai sattuiko samaan aikaan jotain muuta, Pajala sanoo.\nNyt lainakysyntä on toipunut sotaa edeltävälle tasolle. Näkymät ovat Pajalan mukaan hyvin positiiviset tästä eteenpäin.\nAsuntojen hintojen Nordea odottaa tänä vuonna pysyvän koko maan osalta vakaana vaakalentona. Hintojen nousun tasaantuminen oli nähtävissä jo viime vuoden loppupuolella.\nAsuntokauppamäärä voi laskea useasta syystä\nSuurin kauppaa hidastava tekijä on kysynnän ja tarjonnan epätasapaino. Pajala nostaa esiin huolen siitä, etteivät nyt valmistuvat asunnot vastaa ostajien ja vuokralaisten tarpeita.\n− Ei rakenneta sitä, mitä ihmiset muuttuneessa tilanteessa haluavat. Rakennetaan paljon yksiöitä. Muutos markkinassa on tapahtunut puolessatoista vuodessa, Pajala sanoo.\nNordeassa on havaittu, että suomalaisten asuntotoiveet ovat muuttuneet pysyvästi korona-aikana. Ihmiset hakevat asuntoja, jotka ovat muunneltavissa niin, että asuntoon saa esimerkiksi ylimääräisen makuu- tai työhuoneen. Asunnon sijainnin ei tarvitse olla enää keskustassa. Luontoa arvostetaan enemmän.\nPolarisaatiolle kasvukeskusten ja muun Suomen välillä ei kuitenkaan näy loppua.\nAsuntokauppaa hidastaa myös viime vuoden suuri kauppamäärä: suurin asuntotarve alkaa olla tyydytetty. Samalla suomalaiset alkavat laittaa rahaa palveluihin, joiden käyttö väheni korona-aikana. Tällöin euroja jää vähemmän asumiseen.\nYksiöiden liian kova rakentamisvauhti näkyy Nordean ekonomistin Juho Kostiaisen mukaan etenkin pääkaupunkiseudun vuokramarkkinoilla ylitarjontana. Hän arvioi vuokramarkkinan tervehtyvän jatkossa.\n− Nyt on vihdoin saavutettu tavoite, että vuokrat eivät nouse runsaasti, Kostiainen sanoo.\nSijoittajalle ylitarjonta näkyy vuokrien laskupaineena. Sijoittajien tuotot todennäköisesti laskevat tänä vuonna myös vastikkeiden ja korkojen nousupaineen vuoksi.\nParannusta vuokramarkkinoiden tilanteeseen odotetaan palvelualan työtilanteen paranemisesta, matkailun elpymisestä ja opiskelijoiden paluusta opiskelupaikkakunnille. Myös korkojen nousu tekee vuokralla asumisesta houkuttelevaa suhteessa omistamiseen.\nInflaation nousu jarruttaa asumiseen käytettävissä olevan rahan määrään. Helmikuussa asumisen kustannukset nousivat 7,3 prosenttia. Eniten ovat kasvaneet sähkön ja korjausten hinnat.\nKostiainen arvioi, että etenkin lämmityksen hinta tulee jatkamaan nousuaan.\nAsumiskustannusten kasvu vaikuttaa Nordean arvion mukaan hoitovastikkeisiin. Kostiainen arvioi, että vastikkeissa on selkeää nousupainetta tänä keväänä ja että vastikkeet aiheuttavat keskustelua keväällä taloyhtiöiden yhtiökokouksissa.\nViime vuonna nähdyn asumiskustannusten nousun perusteella vastikkeita olisi tarpeen nostaa 3,5 prosenttia. Alkuvuonna kustannusten nousu on kiihtynyt niin nopeasti, että nostotarve on Kostiaisen mukaan 5,5 prosenttia.\nKorkojen odotetaan nousevan loppuvuodesta\nNordea arvioi EKP:n nostavan ohjauskorkoaan joulukuussa. Markkinat arvioivat, että nosto voidaan nähdä jo syyskuussa. Joka tapauksessa korkojen nousu tulee hillitsemään asuntojen kauppamäärää.\nMarkkinoiden arvion mukaan asuntolainojen viitekorkona usein käytetty 12 kuukauden euribor nousee plussalle kesällä ja jatkaa nousuaan alle 1,5 prosenttiin ensi vuonna.\nNordean analyytikon Antti Koskivuon mukaan korkojen nousu ei ole itsestään selvää. Jos talouskasvu kärsii pahasti Ukrainassa käytävästä sodasta, nousu voi tyssätä alkuunsa. Toisaalta EKP on viestittänyt jatkuvasti, että nousua on luvassa.\nKostiaisen mukaan korkoja voi toisaalta olla tarpeen nostaa aiottua enemmän, jos laukkaava inflaatio siirtyy palkkoihin.\nToimitusjohtaja Pajala huomauttaa, että monille asuntovelallisille edessä on joka tapauksessa ensimmäistä kertaa aika, kun he joutuvat maksamaan muuta kuin pelkkää pankin marginaalia. Korkojen nousu voi kirpaista, vaikka korot hänen mukaansa pysyvät maltillisina myös jatkossa.\n− Tällä tulee olemaan vaikutus siihen, mitä tilillä tapahtuu. Sieltä tulee lähtemään aitoja euroja maksuun.\nPohjoismaiden taloudet kasvavat kaikki hyvää noin parin prosentin vauhtia. Asuntomarkkinat viilentävät Ruotsin taloutta, mutta maan asuntomarkkinoiden ongelmat eivät ole leviämässä muihin Pohjoismaihin. Danske Bankin tuoreen Nordic Outlook -katsauksen mukaan Suomen talous kasvaa samassa tahdissa Pohjoismaiden kanssa tänä ja ensi vuonna.\nKiinteistövakuutuksissa huimia korotuksia – vakuutusyhtiöt sanovat silti seuraavansa vain yleisiä indeksejä\nHelsinkiläinen paritaloyhtiö sai tammikuussa vakuutusyhtiö Pohjolalta uudet vakuutusehdot. Nousua oli 21,3 prosenttia. Taloyhtiölle kerrottiin, että laskenta oli tehty yleisindeksikorotusten perusteella, vaikka yleiskorotukset jäävät noin kymmeneen prosenttiin.\nKaukolämmön hinnannousu raivostuttaa asukkaita Helsingissä\nHelen perustelee kaukolämmön energiahinnan 29,9 prosentin hinnankorotusta kivihiilen ja kaasun valmisteverojen korotuksella sekä poikkeuksellisen voimakkaalla polttoaineiden, päästöoikeuksien ja sähkön hinnan samanaikaisella nousulla. – Raaka-aineiden eli polttoaineiden hinnannousu on merkittävin ajuri. Näihin lukeutuvat kaasu ja kivihiili, Helenin myynti- ja asiakaspalvelujohtaja Anu-Elina Hintsa sanoo.


Veikkaus on Vuoden Mainostaja - Mainostajien Liitto\nVeikkaus on Vuoden Mainostaja\nke, maalis 30, 2005 16.04 CET\nMainostajien Liiton Vuoden Mainostaja -tunnustus luovutettiin jo 20. kerran mainonnassaan esimerkilliselle jäsenyritykselle. Vuoden Mainostaja 2005 on Veikkaus. – Liiton hallitus totesi, että Veikkaus on ansiokkaasti ja vastuullisesti käyttänyt luovaa ja laadukasta kohderyhmämarkkinointia, perustelee Mainostajien Liiton toimitusjohtaja Ritva Hanski-Pitkäkoski.\nVeikkauksen tehtävänä on tarjota suomalainen, asiakkaan kannalta turvallinen väylä pelaamiseen. Rahapelejä järjestämällä yhtiö tuottaa varoja yhteiskunnalle – taiteen, liikunnan, tieteen ja nuorisotyön tukemiseen. Yksinoikeusyhtiöillä on myös velvollisuus ja vastuu viestiä kansalaisille palveluistaan. Mainonnan rooli liiketoiminnan tärkeänä osana on aina tunnustettu Veikkauksessa. Sen markkinointiviestintä on ollut monipuolista ja uudenlaisia ratkaisuja hyödyntävää. Yrityksessä on keskitytty laadukkaaseen, luovaan ja kohderyhmää puhuttelevaan vastuulliseen mainontaan. Medioita on käytetty monipuolisesti ja innovatiivisesti. Veikkaus tunnetaan ensisijaisesti pelibrändiensa kautta, esimerkiksi Lotto on yksi Suomen tunnetuimmista tuotemerkeistä. Veikkaus on näkyvä valtakunnallinen mainostaja. Vuonna 2004 yritys oli Suomen seitsemänneksi suurin merkkimainostaja. Eniten käytetyt mediat olivat televisio ja sanomalehdet. Veikkauksen mainonta on kerännyt useita alan palkintoja vuosien varrella. Vuoden Mainostajan valinnassa Mainostajien Liiton hallitus kiinnittää huomiota siihen, että yrityksen mainonta on sopusoinnussa vallitsevien lainsäädännöllisten ja itsesääntelynormien kanssa. Veikkauksen mainonta täyttää kaikki nämä kriteerit. Myös yhteiskunnallinen vastuu on huomioitu haasteellisessa markkinointiympäristössä. Vuoden Mainostaja -tunnus myönnettiin 20. kerran. Aikaisemmin tunnuksen ovat saaneet Oy Wärtsilä Ab Arabia, Huhtamäki Oy, Oy Silja Line Ab, Oy Gustav Paulig Ab, Oy Stockmann Ab, Oy Canon Ab, Kesko Oy/Musta Pörssi, Oy Karl Fazer Ab, Rautakirja Oy, Oy Hartwall Ab/Lapin Kulta, Telecom Finland Oy, Finnair Oy, Oy Arla Finland Ab, Kalevala Koru Oy, Vaasan & Vaasan Oy, Kekkilä Oyj, Valio Oy, Noiro/Lumene ja Suomen Posti Oyj. Lisätiedot: Mainostajien Liitto: Toimitusjohtaja Ritva Hanski-Pitkäkoski, p. (09) 6860 8417, 040 5080607 ritva.hanski-pitkakoski@mainostajat.fi Veikkaus: Varatoimitusjohtaja Jussi Isotalo, p. 020 750 7213 jussi.isotalo@veikkaus.fi


StarGazer Violetti Shokkihiusväri -Eggplant | Cybershop\nOlet täällä: Etusivu » Kuidut, rastat ja hiusvärit » Shokkihiusvärit » StarGazer Shokkihiusvärit » StarGazer Violetti Shokkihiusväri -Eggplant\nStarGazer Violetti Shokkihiusväri -Eggplant\nHoitava, aubergiini shokkiväri 70ml.\nCrazyColor Violetti Shokkihiusväri -Aubergine\nEi tullut ihan kuvanmukaista väriä, mutta olen kovin tyytyväinen tulipunaiseen lopputulokseen. Vaalennus oli tehty ja pidin väriä hiuksissa ohjeiden mukaan. Hieno jippo hiuvärissä oli myös se, että se haalistuessaan muuttui ihanan vihvahteikkaaksi pinkiksi! Tykkään!\nJoo! Hyvännäköinen väri! Voit huoletta pitää väriä pidempään päässä niin se tummuu vielä. Hiukset kun ovat yksilölliset ja ottavat väriä vastaan eritavalla. Kannattaa myös pitää ainakin 1vk taukoa vaalennuksen ja värjäyksen välillä jotta vaalenusaineen peroxidijäämät ehtivät huuhtoutua varmasti pois.\nKiitos paljon vinkeistä, onneksi olin pitänyt jo pari viikkoa väliä vaalennuksen ja värjäyksen välillä. Harmittaa tosin vähän, että väri ei pahemmin peitä juurikasvua. :(\nniin, se on kyllä vähän vaikeeta saada juurikasvu blondattua ensin..\ntostaha tuli iha sika jännä! :D tollane munakoison-punanen ja sitku se vielä haalistuu pesus tollaseks ku mitä somasaaralla on :D wautsiih *-* ♥ suosittelen :D\nhei hienoa!!! Keksikää lisää yhdistelmiä !!! JIHUUUUUUU\nNäyttäisiköhän tää minkälaiselta ruskeessa tukassa, vai näkyskö ollenkaa?
\nJa riittääkö lapaluihin asti oleviin hiuksiin 1 purkki?
\n> . <
\nNätin näkönen väri 8)\nKuromi: Suosittelen vaalentamista, näkyy lähinnä kiiltona tummassa tukassa. 1 purkki riittää hyvin hiuksiisi.\nitselläni oli ihan vaalennetut hiukset ja tulos oli siisti, odotin hieman ruskeampaa boxin perusteella, mutta hienompi tämä on ;)\nSERAMIKKU: Hyvä että tykkäät :) Väri tarttuu aina erilailla erilaatuisiin hiuksiin.. Laita kuvaa tulee!!\nSERAMIKKU: Eiku laitoit jo! Ihana :)\npaljo tulee postikului jos tilaa yhen värin? onks postikulut pienempii jos tilaa monta värii samaa aikaa?\npostikut maxikirje 4€, samoilla postikuluilla voi tilata 1-2 pulloa. Kolmesta pullosta ylöspäin postikulut 8€ postipaketti. Mikäli tilaat postiennakolla, lisätään postikuluihin 3€ postiennakkomaksu.\njos värjää vaaleen ruskeiden päälle, näkyykö tämä ?
\nvoiko väriä säilyttää silleen, että pysyy hyvänä ?
\nkuinka kauan väri kestää :) ?
\nihana väri !\nneaa_: Kannattaa ehdottomasti vaalentaa shokkivärien kanssa, jotta lopputuloksesta tulee kirkas ja varmasti halutunlainen. Väriä voi säilyttää avattuna ja sillä on hyvä säilyvyys. Värin pysyvyys riippuu hiuslaadusta ja värjäyshistoriasa. N. 7-10 pesua. Väriä voi ylläpitää käyttämällä sitä hoitoaineen tavoin aina tarvittaessa. Väri on itsessään hoitavaa, mutta sen voi myös sekoittaa hoitaineeseen.\nonko tietoa voisko tuollaisen melko kirkkaan oranssinpunaisen päälle pistää tän? =o ku toi on kuitenki aluks aaaaiika tumma ja sit siit se haalistuis?\nbaobao: Lopputulos saattaa olla punertavampi kuin olisi odotettu, tai muuten vain jännä, mutta ainahan voi ottaa ja kokeilla avoimin mielin mitä tulee! :D\nMiten väri käyttätytyy muuten jos värjää aitohius lisäkkeitä?\npitäisi kyllä tarttua vaaleisiin aitopidennyksiin koska kuidut on jo vaalennettu tehtaalla. Kannattaa kuitenkin pestä raidat ensin niin tehtaalla mahdollisesti lisätyt hoito ym. aineet saa pois tieltä ja väri kiinnittyy tasaisemmin. :)\nKuinkakohan monta purkkia tarvis,jos puolipitkiä hiuksia tahtois värjätä tällä värillä?\nPakko tilata ja kokeilla täs lähiaikoina! Ihana väri ja iso plussa jos haalistuessa tulee ihanan 'vaaleanpunainen' (: Ihastuin tähän<3 Tosin yksi huolenaihe on vaa nytte blondaus ja värinpoisto:/\nRiippuu myös hiuksien paksuudesta kuinka monta purkkia menee, mutta suosittelen puolipitkille kahta sillä yksi saattaa jäädä liian vähäiseksi. Ylimääräisen värin voi säästää ja käyttää siinä vaiheessa kun haluaa haalistunutta väriä taas kirkastaa. :)\nOnko stargazer-väreissä vaikutusaika oikeasti tuo ohjeen mukainen max. puoli tuntia, vai tuleeko paras lopputulos vasta pitämällä väriä monta tuntia päässä niinkuin crazycoloreissa? Entä voiko tätä sekoittaa hoitoaineen (tai shampoon) sekaan, jotta väri n sais pysymään kirkkaana pidempään?\n9.11: Moikka, voit pitää väriä huoletta pidemmänkin aikaa, sillä se ei sisällä hapetteita tai ammoniakkia. Sopii myös hoitoaineeseen tai shampooseen sekoitettavaksi.\nhttp://www.cybershop.fi/product/3790/stargazer-violetti-shokkihiusvari--eggplant3790StarGazer Violetti Shokkihiusväri -Eggplant10EUROutOfStock10http://www.cybershop.fi/tuotekuvat/330x495/eggplant_copy1.jpg/Kuidut, rastat ja hiusvärit/Shokkihiusvärit/StarGazer Shokkihiusvärit


Virginia Medicare edut\nVirginia oli yli miljoona Medicare edunsaajien toukokuussa 2010, mukaanKaiser Family Foundation . Medicare tarjoaa kohtuuhintaisia sairausvakuutus senioreille ja tulee neljään osaan . A ja B osassa , Original Medicare , ostetaan yleensä liittohallitus , mutta C osan , jota kutsutaan myös Medicare Advantage , voit saada osanja B hyötyy yksityiset vakuutusyhtiöt . Osa D kattaa vain reseptilääkkeitä . Liittohallitus ohjaa Original Medicare mutta Virginian Medicare Advantage ja D suunnitelmat myydään paikallispalvelualueet ja valvovatVirginia Bureau of Insurance . Alkuperäinen Medicare\nOriginal Medicare on standardoitu ja tarjoaa samat edut riippumatta siitä, missä asut . Osaon hyötyä kotisairaanhoidon palveluja , saattohoidon ja laitoshoito sairaalahoitoon , kun taas B-osa kattaa avohoidon palvelut , rokotukset , lääkäri käyntiä ja ennaltaehkäisevää hoitoa . Osaon palkkio vapaana, jos olet maksanut 10 vuotta Medicare verot , mutta ei tullut copays ja omavastuuosuudet . B osa ei ole kuukausittain palkkioita sekä muita out-of - pocket kulut . Kun he lähestyvät65 vuotta, Virginia asukkaat voivat ilmoittautua osa-ja /tai B osassa Medicare kautta paikallisen Social Security Administration office . Luettelo Virginia sosiaaliturvan keskukset on saatavilla osoitteessaSocial Security Online verkkosivuilla .\nMedicare Advantage , osa C Medicare , myydään Virginia yksityisten maksu -for - palvelujen suunnitelmat , HMO suunnitelmat ja PPO suunnitelmat . PFFS politiikka toimii kuten perinteinen terveyden vakuutukset . Näet tahansa lääkäri , joka vie oman suunnitelman ja yleensä lähettää vakuutuskorvaukset itse . Vakuutusmaksut ovat korkeammat kuin muiden Medicare Advantage suunnitelmia, mutta sinulla on vapaa valinta terveydenhuoltopalvelujen tarjoajat . HMO politiikat ovat pienemmät copays ja vakuutusmaksut , mutta sinun tulee valitaperusterveydenhuollon lääkäri ja nähdä terveydenhuollon tarjoajat, jotka ovat osa vakuutusyhtiön verkkoon . Postilaitokset tarjoavat yleensä alhaisemmat kustannukset , jos pysyt verkoissaan . Sinulla on oikeus mennä verkon ulkopuolella, mutta maksat korkeampia maksuja . Useimmat Virginia MA politiikkojen myydään maakunta , mutta vuodesta 2011 ,Humana Choice PPO oli saatavilla koko tilaan .\nMedicare Osa D auttaa kattamaan reseptillä lääkkeitä . Mutta eivät kaikki Osa D suunnitelmat kattavatsaman lääkemääräykset . Copays ja kuukausittain palkkioita eroavat suunnitelman ja yrityksittäin . Vuodesta 2011 , Virginia oli 44 eri Medicare Osa D suunnitelmat saatavilla asukkaille . Näitä ovatHumana Walmart - Preferred Rx ,AARP MedicareRx Preferred ,Bravo Rx jaAetna Medicare Rx Premier .\nVirginia Dual eligibles\nPienituloiset Medicare käyttäjille ehkä saada apua maksavat out-of - pocket kulut kautta Virginian Medicare Säästöt ohjelmat . Medicare käyttäjille, jotka täyttävät tietyt tulot ja varallisuuden rajoitukset voivat saada apua maksettu vakuutusmaksuja copays tai omavastuuosuuksia , riippuen siitä millä ohjelmalla , täyttävätkö ne . On olemassa kolme perusasiaa luokat Medicare Säästöt sovellus Virginia : Hyväksytty Medicare edunsaaja , mataliin tulotason saaja ja Hyväksytty henkilö . Pätevät Medicare edunsaajat saavateniten apua , mutta onalhaisimmat mahdolliset voimavara ja tulorajat . Hyväksytyt henkilöt ovat korkeimmat tulorajaa mutta saavat apua vain maksamallaosan B palkkio .\nMitenPlan N Medicare Supplement maksaa?\nOvat HSA Tilit verovähennyskelpoisia ?\nMiten voin kertoa, jos minun sairausvakuutus on edelleen aktiivinen ?\nVoinko saada Medicare , jos olen koskaan työskennellyt ?\nKysymyksiä täysin vakuutettu Group Health\nJos minulla oltava vakuutus näen tahansa lääkäri I Want LikeSpecialist & Se katetaan ?\nNew Jersey State sairausvakuutuslain Lait\nSairausvakuutuslain päätoimisille Opiskelijoiden\nWashington State sairausvakuutuslain määräykset


Liothyroninia määräaikaisella erityisluvalla! | kilpirauhasblogi.com\n← Kilpirauhasesta televisiossa Akuutissa maaliskuussa!\nValvira tutkii kantelua kilpirauhashoidoista →\nPosted on 23.3.2013 by Pää kainalossa\tIloisia uutisia Liothyroninin eli Lion käyttäjille! Fimea eli lääkealaa valvova virasto on päättänyt myöntää Liothyronin-lääkkeelle määräaikaisen erityisluvan 31.8.2013 asti. Kun lääkkeellä on määräaikainen erityislupa, sen hakeminen apteekista on piirun verran helpompaa ja myös halvempaa kuin tavallisen erityisluvallisen lääkkeen (jollainen Lio aiemmin oli). Pähkinänkuoressa tämä tarkoittaa sitä, että lääkäri ei enää kirjoita erityislupahakemusta eikä luvan käsittelyä Fimeassa tarvitse odottaa. Fimea ottaa erityisluvan käsittelystä maksun, jonka apteekki perii potilaalta. Nyt säästyy siis sekä aikaa että rahaa.\nJos sinulla on jo olemassa oleva Lio-resepti ja lupa haettuna muutos ei vaikuta mihinkään, mutta se auttaa uusia Lio-reseptejä hakevia. Tämä kevyempi käytäntö ei tullut Liolle kauhean pitkäksi ajaksi, mutta on hyvä suuntaus kuitenkin! Onhan mahdollista, että määräaikainen erityislupa “alkutunnustelun” jälkeen jatkuu.\nKoska erityisluvan käsite noin yleisemminkään ei varmaan ole kaikille ihan tuttu, voisin lyhyesti kertoa siitä. (Huom. vasta alempana asiaa määräaikaisesta erityisluvasta, ensin tavallisesta erityisluvasta.)\nErityisluvallinen lääke on lääke, jolla ei ole myyntilupaa Suomessa. Se ei kuitenkaan tarkoita, etteikö sellaista lääkettä voisi ja saisi tietyin edellytyksin Suomessakin käyttää. Lääkettä määräävän lääkärin tulee olla perillä lääkkeestä ja sen käytöstä. Käyttöön tarvitaan Fimeasta haettava erityislupa. Lääkäri kirjoittaa erityislupahakemuksen ja tietysti lääkereseptin, joiden kanssa potilas menee apteekkiin ja apteekki lähettää erityislupahakemuksen Fimeaan. Lääke voidaan toimittaa apteekista ulos vasta, kun lupa on saatu Fimeasta. Erityisluvallisia kilpirauhaslääkkeitä ovat mm. Liothyronin, Armour Thyroid, (Erfa)Thyroid ja Thyroxinin laktoosittomat vastineet, kuten Eferox. Näitä voi määrätä olematta alan erikoislääkäri, mutta lääkkeen tunteminen on usein kynnyskysymys.\nMitä tämä maksaa ja kauanko kestää?\nLuvan voi hakea postilupana, jolloin käsittelyaika on enimmillään kaksi viikkoa. Tällaisesta luvasta Fimea velottaa 12 euroa. Tai sitten luvan voi hakea nopeampana faksilupana, jolloin se faksataan Fimeaan ja vastaus tulee 2 vuorokauden sisällä. Tässäkin tapauksessa aika on rahaa, koska faksilupa maksaa 18 euroa. Erityislupa on voimassa enintään yhden vuoden, eli yhtä kauan kuin reseptikin ja se on reseptikohtainen. Jos siis reseptin lääkemäärä loppuu kesken vuotta, tulee hakea ja maksaa uudesta erityisluvasta uudelle reseptille. Tämän takia moni lääkäri määrää hieman säätövaraa annosohjeeseen jo valmiiksi, jottei resepti ainakaan “lopu kesken”.\nErityisluvallinenkin lääke voi olla kelakorvattava, yleisimmin peruskorvattava (35% lääkkeen hinnasta tätä kirjoitettaessa). Liolla tämä peruskorvaus on. Erityiskorvaus (siis suurempi korvausprosentti) on mahdollista myöntää myös erityislupavalmisteelle, mutta erityisluvallisilla kilpirauhaslääkkeillä tällaista ei ole.\nMääräaikainen erityislupa taas on sellainen, jonka Fimea voi ilman erillistä hakemusta myöntää lääkkeelle joksikin ajaksi. (Lääke ei edelleenkään ole Suomessa myyntiluvan omaava lääke.) Tällöin riittää, että lääkäri vain kirjoittaa lääkkeelle reseptin, ei erityislupahakemusta. Kun lääkettä on apteekissa (joko varastossa tai tilaamalla), sitä voidaan heti toimittaa. Mitään maksuja ei tästä myöskään mene (:\nErityislupavalmisteen kelakorvattavuus ei näköjään ole sidoksissa erityisluvan muuttumiseen, koska korvattavuus oli päättymässä 30.4.2013, jonka jälkeen sitä piti hakea uudelleen. Ilmeisesti nyt on haettu ja korvausta on jatkettu 31.10. 2014 asti! Siis yli vuoden pitemmälle kuin määräaikaista erityislupaa. Jos määräaikainen erityislupa Liolla ei jatkuisi, palataan tavalliseen erityislupakäytäntöön. (Mikäli ei valmistaja tulisi siihen tulokseen, että hakisi virallista myyntilupaa.. Mutta en ainakaan ole kuullut)\nOma Lio-reseptini on kuluvan vuoden tammikuulta ja siinä on reipas vuoden annos tabletteja, joten itse en kerkeä ennen elokuuta tätä maksuttomuutta hyödyntää, mutta haluan kyllä uskoa, että Liothyroninin määräaikainen erityisluvallisuus jatkuu, niin paljon sen käyttäjiä on viime aikoina tullut lisää, näin olen ymmärtänyt.\nLähteenä artikkelissa käytetty Suomen Kilpirauhasliiton nettisivuja\nTervetuloa lukemaan!\tView all posts by Pää kainalossa →\tThis entry was posted in Uncategorized and tagged erityislupa, Erityislupavalmiste, Lio, liothyronin, määräaikainen erityislupa. Bookmark the permalink.\t← Kilpirauhasesta televisiossa Akuutissa maaliskuussa!\nOne Response to Liothyroninia määräaikaisella erityisluvalla!\nIida says:\t2.4.2013 at 21:32\tHeippa,\nsoitin tänään Fimeaan ja he sanoivat että erityislupahakemuksen käsittelyaika on normaalisti 30 päivää, ei kaksi viikko kuten kirjoitit Vastaa\tVastaa Peruuta vastaus


Lounas Lintsill� - tai sitten ei - Matti Mattila\nLounas Lintsill� - tai sitten ei\nT�m�n kes�n harvinaisuuksiin lukeutunut kaunis aurinkoinen sunnuntaip�iv� houkutteli laiskottelemaan. Aamup�iv� meni reippaasti yli puolen p�iv�n pelk�ss� vetelehtimisess�. N�lk� alkoi kurnia vastassa, ja p��tin, ett� t�n��n on erinomainen p�iv� k�yd� katsastamassa Linnanm�en huvipuiston uusi Kattila-ravintolakokonaisuus. Saavuin huvipuiston portille, jossa tarkastettiin laukut silt� varalta, ett� vierailija toisi laukussaan alkoholijuomia. Laukkua ei tarkastettu viime kes�n� eik� sit� aiempina kesin�, joten puiston sis��np��symuodollisuudet olivat nyttemmin tiukentuneet. Kiertelin jonkin aikaa huvipuistoalueella etsien samalla Kattilaa. Keitti�maailmaa ei suuremmin mainostettu puiston alueella eiv�tk� mitk��n suuret kyltit johdattaneet perille. L�ysin lopulta etsim�ni ja astuin sis�lle. Jouduin heti toteamaan, miten sekava paikka tuo Kattila oli. Mainosten perusteella saman katon alla olisi kuusi erityyppist� ravintolaa. L�ysin niist� vain kaksi eli suomalaisen Ilonan ja eurooppalaisen perhebuffet Caruzellon.KuvaMatti MattilaN�iden kahden ravintolan menut ja hinnat olivat kiitett�v�n hyvin esill�. Hinnat sen sijaan ylittiv�t reilusti maksukykyni rajat ja typertyneen� istahdin aulan upottavan pehme�lle nahkanojatuolille ja kaivoin tarkastetusta laukustani �lypuhelimen esille. Surffasin Lintsin nettisivuille lukeakseni lis�� Kattilasta. Lihapullabaari houkutteli, mutta taisin olla liian n�lk�inen jatkaakseni etsiskely� ja p��tin l�hte� kauppaan. Poistuin n�lk�isen� huvipuistosta kolmosen ratikkapys�kille, johon sp�ra tuli kuin tilauksesta. Huristelin kaupungille l�himp��n S-markettiin ja ostin mikrossa l�mmitett�v�n eineksen. En yll�ttynyt Linnanm�en ravintoloiden melko kalliista hintatasosta. Kattila sen sijaan olisi kaivannut selkeytt�. Ravintolat olisi voinut erottaa paremmin toisistaan ja kiinnitt�� katonrajaan vaikka ison kyltin, josta olisi n�hnyt, mik� ravintola miss�kin sijaitsi. Minulle j�i Kattilasta mielikuva melkoisena sekamelskana ja tietysti t�llaisille eristyneille alueille tyypilliseen tapaan kallis hintataso.\nJulkaistuSunnuntaina 5.8.2012 klo 15:56\nLinkkiLounas Lintsill� - tai sitten ei\nLuokkaRavintolatEdellinenKipin�iv� lokakuuSeuraavaLiikkuvat sein�tAvainsanatravintolat\tSivutNon Stop -sarjakuva-albumitNon Stop -sarjakuvalehtiRuutu-sarjakuvalehtiZoom-sarjakuva-albumitZoom-sarjakuvalehtiHuutokauppakohteet\nSolmion solmiminenUusi versioLukijoiden pyynn�st� olen laatinut uudet ohjeet, jotka kuvaavat solmion solmimisen solmijan n�k�kulmasta...N�in solmit kravatinUusi versioLukijoiden pyynn�st� olen laatinut uudet ohjeet, jotka kuvaavat solmion solmimisen solmijan n�k�kulmasta...Koskenlaskija - osa 100Ulkona raitilla oli suhteellisen vilkasta. Monen v�risi� ja kokoisia henkil�autoja soljui solkenaan eteen ja taakse ja...TaskuliinaTyylikk��n miehen asukokonaisuuteen kuuluu puku. Tyylik�st� pukeutumista vaativia tilaisuuksia on pitkin vuotta...Vaikeita sanoja - osa 3Suomen kielen oikeinkirjoitus tuottaa toisinaan p��nvaivaa. Puhekielen sanoja ei aina kirjoiteta samalla tavalla kuin...Taskuliinan k�ytt�Taskuliina on huolellisesti ja tyylikk��sti pukeutuvan miehen tunnusmerkki. Sit� sopii k�ytt�� aina silloin, kun...Mainosmiehen tunnustuksiaDavid Ogilvy (1911-1999) oli yksi aikamme tunnetuimmista ja menestyksekk�immist� mainosmiehist�. H�nen v�rik�s uransa...


Seuralainen (Mauvaise passe) - smackthejack.net - kulttuuria ja viihdettä\nOhjaus: Michel Blanc\nKäsikirjoitus: Michel Blanc, Hanif Kureishi, Nick Love\nPääosissa: Daniel Auteuil, Stuart Townsend, Liza Walker, Claire Skinner, Peter Mullan\nSeuralainen perustuu Hanif Kureishin alkuperäistarinaan. Kureishi itse on syntynyt pakistanilaisen isän ja englantilaisen äidin liitosta. Hänen romaaninsa ja tarinansa käsittelevätkin tavallisesti vieraantuneisuuden ja toiseuden tuntoja. Samoilla linjoilla liikkuu myös Michel Blancin ohjaama Seuralainen.\nDaniel Auteuil esittää pariisilaista opettajaa Pierreä, jota vaivaa tavallista ilkeämpi keski-iän kriisi. Hän lähtee Lontooseen tarkoituksenaan kirjoittaa romaani. Lontoossa hän törmää sattumalta Tomiin (Stuart Townsend), joka saa elantonsa itseään myymällä. Pian Pierrekin huomaa toimivansa maksullisena seuralaisena. Ranskalaisella korostuksella kuuluisia runoilijoita siteeraava Pierre osoittautuukin välittömäksi menestykseksi englantilaisnaisten parissa, mikä yhdessä uudistuneen ulkonäön kanssa kohentaa miekkosen egoa. Hän alkaa seurustella niin ikään seuralaisena toimivan nuoren ja kauniin Kimin (Liza Walker) kanssa. Ongelmiahan siitä syntyy, kun kaksi seksin ammattilaista yrittävät viettää normaalia perhe-elämää. Työkalunkin toiminnassa pitäminen vaatii kasvavissa määrin huumeita. Kuka lopulta käyttää hyväksi ketä? Varmaa on vain se, että kaikki kärsivät.\nSeuralainen on kuvattu enimmäkseen käsivaralta ja leikattu hermostuneen nopeasti, mikä tukee mainiosti itsensä hukkaavien henkilöhahmojen levotonta elämää. Daniel Auteuil tekee jo totuttuun tyyliinsä loistavan roolin itsensä hukanneena Pierrenä, ja hyviä ovat myös muut näyttelijät. Michel Blancin nokkelasti pyörittämät ihmissuhdepiruetit näyttävät osoittavan, ettei seksi ole irrallinen osa ihmisen muusta minuudesta. Kun myy ruumistaan, tulee samalla myyneeksi sielunsa, eikä tulos ole välttämättä kaunista katsottavaa. Tämän voisi kyllä yleistää muuhunkin yhteiskunnassa koko ajan tapahtuvaan itsensä myymiseen. Mitä esimerkiksi Sinun työpaikkasi Sinulta vaatii? Miten se Sinua muuttaa?


Valvontakamerajärjestelmät ovat tehokkaimpia rikosten ja vaaratilanteiden ennalta\nehkäisykeinoja työpaikoilla, myymälä- ja liiketiloissa, piha- ja tehdasalueilla sekä kotona. Kameroita käytetään myös erilaisten teollisuuden prosessien valvontaan. Emme koskaan jätä asiakastamme pulaan laitteiden kanssa, vaan huolehdimme laitteiston toimituksesta ja toimivuudesta kokonaisvaltaisesti ”avaimet käteen” -periaatteella.\nAnalogisilla kameroilla on pisimpään toteutettu kameravalvontaa. Analoginen kamera-järjestelmä on käyttökelpoisempi vaativassa prosessivalvonnassa, kun taas alue-valvonnassa IP-järjestelmä on yleensä parempi ratkaisu paremman ja tarkemman kuvan ansiosta\nAnalogista kameravalvontaa käytetään vaativissa ympäristöissä, joissa on häiriöitä tuottavia koneita tai laitteita (tuotantoteollisuus)\nKuvatarkkuus on rajattu alle 1 Mpx\nValvonta ja kuvien katselu voidaan hoitaa miltä hyvänsä päätelaitteelta.\nAnalogista kameravalvontaa käytetään vaativissa ympäristöissä, joissa on häiriöitä tuottavia koneita tai laitteita (tuotantoteollisuus\nSietää paremmin häiriöitä kuin IP-järjestelmä\nIP-kamera kykenee kommunikoimaan tietoliikenneverkoissa. IP-kameran käyttöönotto on helppoa, sillä melkein kaikista kiinteistöistä löytyy kaapeloinnit Ethernet- verkkoja varten. Myös langaton WLAN-verkko soveltuu IP-kameroille.\nIP-Kameroita voidaan seurata käytännössä kaikilla laitteilla jotka osaavat kommunikoida tietokoneverkoissa – tietokoneet, älypuhelimet ja tabletit. Tallennus voidaan tehdä tietokoneelle tai erilliselle tallentimelle. Kun kamerat ovat yhteydessä Internettiin, voidaan niitä seurata reaaliajassa etänä mistä tahansa päin maailmaa. IP-kameroiden kuva laatu on huomattavasti parempi, kuin perinteisillä analogisilla valvontakameroilla.\nVoidaan liittää valmiina olevaan tietoverkkoon\nOvat yleensä megapikselikameroita, kuvatarkkuus erinomainen\nValvonta voidaan myös ulkoistaa vartiointiliikkeelle\nPalvelin voi toimia myös tallentimena. Kameroita voidaan säätää etänä ja kameroihin saadaan lisäominaisuuksia, kuten hälytys tai moottoriohjaus\nKysy lisää videovalvontaratkaisuista myyntitiimiltämme.\nMe autamme sinua valitsemaan oikeanlaisen valvontaratkaisun yrityksellenne.


Provence ylitti ruokaturistin odotukset - Aromi\nLuulin, että Provence on tätä nykyä täynnä hiljaisia, hieman elähtäneitä pikkukyliä. Voi olla, että matkustaessa jopa toivoin pientä hengähdystaukoa elämyksistä. Ehkä tällaisia löytyykin, mutta ei ainakaan Aix-en-Provencesta. Nopea junayhteys Välimereltä takaa turistivirtaa kauniiseen kaupunkiin, missä on kaikki suurimmat shoppailubranditkin. Kesällä sisämaan lämpötilat voivat kivuta korkeaksi eikä tuulettomien aukioiden terassit keskipäivällä houkuttelisi lounastamaan, ellei varjoa, tuulettimia tai supermarkettien hedelmäosastolta tuttuja vedensumutuslaitteita olisi tarjolla. Ehkä laitteella on joku hieno nimikin. Ravintolat sinänsä ovat toinen toistaan houkuttelevampia yhdistellen ranskalaista maalaisromantiikkaa ja nykytrendin mukaisia industrial-kuriositeetteja. Epicurien-nimiset ravintolat tuntuvat lähes kylässä kuin kylässä ympäri maailman olevan paikkakuntansa parhaimmistoa. salaattilounaan jälkeen maistuu kuin maistuukin kahvi hurmaavan Cafeism-paikan valmistamana.\nSaavuin Avignoniin, tuohon maailman tomaattiteollisuuden kattojärjestön pääkaupunkiin, juuri kun siellä oli teatterifestivaalit. Rhonen varrella sijaitseva siisti, ehkä hieman konservatiivisen oloinen kylä oli täyttynyt julisteista, flyereista ja katutaiteilijoista. Sattuipa vielä olla itsenäisyyspäiväviikonloppukin, joten rauhaa oli turha kaipailla. Kuuluisin vierailukohde Avignonissa on Palais des Papes, missä katolisen kirkon johtajat pitivät majaa 1300-luvulla. Linna on mielenkiintoinen kohde, ja kiertokävelylle mukaan saatava virtuaalipadi kertoo tarinanpätkiä vuosisatojen varrelta. Veronkantoholvi kuin Roope Ankalla konsanaan oli kiinnostava paikka. Piilotettu lisäkellari aarteineen löytyi vasta 1970-luvulla. Lisäksi minua kiinnosti eniten Paavin leipäuuni ja juhlasalin yhteyteen rakennettu keittiö. Tai se keittiö on vain noin 25-neliöinen huone, minkä keskelle rakennettiin iso nuotio, missä juhlaruoka voitiin valmistaa. 13-metrinen savupiippu suippenee suoraan huoneen seinistä.\nArles on huomattavasti pienempi kaupunki, muttei juurikaan rauhallisempi. Vincent Van Gogh maalasi täällä muutamassa vuodessa noin 300 teosta, mistä kuuluisin lienee Café, le soir. Taulusta tuttu keltainen kahvila on edelleen olemassa, ja sitähän minäkin oikeastaan tulin katsomaan. Ilmeisesti itse kahvila-ravintola on vuodesta 1888 muuttunut, eikä siellä kulinaristisista syistä ole pakko tätä nykyä käydä. Pastista toki saa, mutta kukaan ei tiedä kuinka monta Pastista Vincent taiteensa parissa nautti, tai absinttiahan se taisi siihen aikaan olla.\nInternet kehui Café Factory Republique -kuppilaa, joten päätin kyläillä välipalan merkeissä. Hauska pieni paikka oli sisältä ahdettu vintage-mööbeleillä ja retromainostauluilla, mitkä aina vetoavat minuun. Pienellä terassilla oli ainakin 10 erityylistä tuolia. Uskomattoman ystävällinen, pyylevä aikuinen ranskalaismies kätteli, halaili ja pussaili muutamia asiakkaitaan tuodessaan rosé-viiniä ja hervottoman kokoisia patonkeja pöytään. Ohimennessään hän kaatoi olutpullon tarjottimelleen, mistä hieman läikkyi pöydälleni. Hetken päästä hän toi minulle kompensaatioksi tuon oluen, vaikkei vahinkoa tapahtunutkaan. Ehdin mietiskellä, miten toiset ovat luonteeltaan niin hurjan vieraanvaraisia ja tuttavallisia, ja toisille taas stressaava tarjoilutyö ei sovi ollenkaan. Vasta kun menin kassalle maksamaan, ja hän yritti muistaa, että mitäs minä nyt olinkaan tilannut, tajusin että herrahan on lauantai-iltapäivänä täysin jurrissa. Maalaispatépatonki oli hyvää, kuten olutkin.\nJos käy Arlesissa turisteja jo nyt, on lisäystä odotettavissa kunhan Frank Gehry saa valmiiksi 56-metrisen Luma Arles -taidekeskuksen. Rooman valtakunnan entinen piirinpääkaupunki valloittaa tällä haavaa historiallisella keskustallaan ja keskikokoisella amfiteatterilla. Antiikkikauppoja on ravintoloiden ohella yllättävän paljon, ja niissä kauniita tuhkakuppeja. Oikein harmittaa ettei polta.\nMainio viinikauppa ja -baari Le Buste et l’Oreille valikoitui seuraavaksi taukopaikaksi. Hyvän soittolistan myötä tauko venyi Louis Vuittonin matkaopas-pop up -kaupan teoksia selaillessa. Olisivathan nekin tyylikkäitä kotona, jos olisi kirjahylly. Monien kaupunkioppaiden haaste nykypäivänä on ajankohtaisuus, sillä niin hurjaan tahtiin paikat muuttuvat. Ranskalaisten natuviinien lisäksi paikka erikoistuu paikalliseen pienpanimokulttuuriin.\nIllalliselle suunnistin Le Métronome -ravintolaan. Kehuttu bistro houkutteli minua flirttailullaan musiikkimaailmaan. Vastapäätä sijaitseva lehmän mahalaukkuun keskittyvä Pépette ei houkutellut. Métronomen salin seinillä komeilee useampi kymmenen levyn kantta ja kun näin Kissin, Motörheadin ja Van Halenin julisteet keittiön vieressä, olin myyty. Ruoka ja palvelu oli hyvää, mutta geneerisestä funksouldiscosta koostunut soittolista ei kohdannut odotuksiani. Olin melkein ainut, joka söi sisällä, olisi ehkä voinut toivoa musiikkia. Ravintolan pieni terassi oli saapuessani täyteen varattu. Imastointilaitteen vuoksi tarjoilija pyrki pitämään etuoven koko ajan suljettuna. Utelias terrieri livahti kuitenkin pari kertaa sisään tervehtimään keittiöhenkilökuntaa, joka tosin hääti sen nopeasti. Rue des Porcelets, missä Métronome sijaitsee, on vieri vieressä täynnä ravintoloita kapeine terasseineen. Lähtiessäni katu oli täynnä kuhinaa, kaikki terassit täynnä ihmisiä ruokailemassa ja seurustelemassa. Terrieri vieraili näköjään lähes joka ravintolassa, kun vain mahdollisuus ilmeni. Pieni orkesteri viihdytti asiakkaita lämpimänä kesäiltana torvimusiikillaan, kolme pikkupoikaa tanssahteli mukulakivillä orkesterin edessä, kunnes äiti karjui pöytään syömään. Pienin pojista viipyili vielä musiikin viedessä, kunnes trumpetisti töräytti pilke silmäkulmassa soinnun suoraan hänen kasvoilleen. Poika pyllähti kadulle ja palasi hymyillen illallisen ääreen. Tämä taisi olla sitä paljon peräänkuulutettua elämäniloa.


Kommentti: Red Hot Chili Peppers – maailman huonoin ja paras yhtye? - Viihde - MTV.fi\nKommentti: Red Hot Chili Peppers – maailman huonoin ja paras yhtye?\nViihde Julkaistu 14.09.2016 01:06\nRed Hot Chili Peppers -laulaja Anthony Kiedis esitteli tanssiliikkeitään Helsingin Hartwall Arenalla 13. syyskuuta 2016. MTV\nRed Hot Chili Peppers teki sen, minkä se on tehnyt ennenkin livetilanteessa – osoitti teknisen taitavuutensa sekä suurimmat heikkoutensa.\nHelsingin Hartwall Arenalla kuultiin ja nähtiin tiistai-iltana suurimmat syyt siihen, miksi Red Hot Chili Peppers on areenaluokan yhtye vielä vuonna 2016 ja miksi se on yksi hämmentävimpiä ja ristiriitaisimpia tapauksia omassa kategoriassaan.\nSama on koettu ennenkin. Kun näin RHCP:n ensimmäisen kerran keikalla samaisella areenalla syksyllä 1999, olin äärimmäisen pettynyt. Yhtye oli minulle tärkeä.\nRed Hot Chili Peppers esiintyi Hartwall Arenalla tiistaina 13. syyskuuta 2016.\nRed Hot Chili Peppers oli nimittäin yksi 1990-luvun alkupuolen ja puolivälin tärkeimpiä vieroittajia pois metalli- ja hard rock -musiikin maailmasta.\nSe oli myös tärkeä siksi, että basisti Flea, rumpali Chad Smith ja kitaristi John Frusciante osoittivat, että tekninen taituruus soittamisessa voi olla myös erittäin hauska ja rento asia sen sijaan, että se olisi aina ryppyotsaista ja vakavaa.\nTätä taustaa vasten tuo syysilta vuonna 1999 jäi pysyvästi mieleen pettymyksenä. Anthony Kiedis lauloi Californication-levyn (1999) hienot, melankoliset melodiat livetilanteessa lähinnä sinnepäin, ja hädin tuskin sinnekäänpäin.\nNiinpä oma lämmin suhde Red Hot Chili Peppersiin haaleni ja samalla tasolla se on ollut siitä vuoden 1999 lokakuisesta illasta lähtien.\nFlea lavalla Hartwall Arenalla 13. syyskuuta 2016.\nRHCP on tehnyt monia hienoja yksittäisiä kappaleita, ja John Fruscianten johdolla yhtyeen melodisuus parani jo mainitusta Californication-levystä lähtien aina Fruscianten bändistä lähtöön asti.\nLevymuodossa Anthony Kiedis tuntui opetelleen laulamaan, mutta en uskaltanut ottaa riskiä ja jätin suosiolla väliin RHCP:n Suomen-keikat vuonna 2003.\nTampereelle, Ratinan stadionille vuonna 2012 uskaltauduin, mutta petyin jälleen.\nKiedisin lauluosuudet, ne, jotka eivät ole kiedismäistä puhelaulua ja joissa siis oikeasti voi puhua melodioista, parhaimmillaan jopa hienoista melodioista, taittuivat laulajalta keikkatilanteessa huomattavasti paremmin kuin vuonna 1999, mutta uuden kitaristinsa Josh Klinghofferin kanssa kiertueella ollut yhtye soi flegmaattisena ja innottomana.\nFlea ja Josh Klinghoffer lavalla Helsingissä 13. syyskuuta 2016.\nTässä on yksi syy, miksi Red Hot Chili Peppers on ehkä maailman huonoin yhtye: se on täynnä itseään, se tietää osaamisensa, se tietää suosionsa ja näyttää sen. Eniten tämä näkyy nokkamies Kiedisissä.\nToinen syy on se, että RHCP on julkaissut yksitoista albumia, joista monet ovat ylipitkiä ja niiltä löytyy hämmentävän paljon turhaa materiaalia. Sellaisia biisejä, joita yhtye on taltioinut levyilleen siksi, että he voivat tehdä niin. Suuressa osassa tuota materiaalia soittamisen ilo tuntuu olevan kaukana.\nAnthony Kiedis 13. syyskuuta 2016.\nMutta parhaimmillaan taas, silloin RHCP on loistava yhtye.\nTiistai-iltana Helsingissä Scar Tissue soi ilmavasti eikä Kiedis laulanut juurikaan pieleen. Kesäkuussa julkaistun The Getaway -albumin ehkä paras kappale, singlenä julkaistu Dark Necessities soi vanhempien hittien seassa komean pehmeästi groovaavana. Samoin uuden levyn toinen huippuhetki Go Robot.\nCalifornication-albumin parhaimmistoon kuuluva Parallel Universe jyräsi terhakasti ja Coneheads-elokuvan soundtrackilla 1990-luvun alkupuolella julkaistu Soul to Squeeze toimi mainiosti, kuten myös Blood Sugar Sex Magic -levyn (1991) pidättelevästi svengaava Suck My Kiss.\nNoiden mainittujen hetkien aikana taas tuntui paikoittain siltä, että Red Hot Chili Peppers on maailman paras yhtye. Niin vaivattomasti nelikon soitto rullasi ja Anthony Kiediskin tuntui olevan laulullisesti täysin paikallaan.\nNiinä hetkinä sitä muisti tasan ja tarkkaan ne syyt, miksi RHCP oli etenkin 1990-luvulla ja vuosituhannen vaihteessa itselle niin iso ja tärkeä tapaus.\nMutta lopuksi faktat pöytään. Onhan se niin, että RHCP ei oikeasti ole kumpaakaan – ei maailman huonoin eikä maailman paras yhtye.\nAivan hyvä ja yksi ristiriitaisimmista se sen sijaan on.\nRed Hot Chili Peppersin Flealla mieluisa muisto Suomesta – "Se oli todella jännittävää" 14.9.2016\nPaidat pois! Red Hot Chili Peppers villiintyi kimppakyytikaraokessa 14.6.2016\nRed Hot Chili Peppersille lisäkeikka Helsinkiin 16.5.2016\nRed Hot Chili Peppers -laulaja kiidätettiin sairaalaan – suosikkiyhtye perui keikan 15.5.2016\nRed Hot Chili Peppers myöntää playbackin 5.2.2014\nChili Peppers tarjoili esimakua tulevasta albumistaan 20.4.2006\nTupacin kuolemasta on jo 20 vuotta – villit salaliittoteoriat jylläävät yhä Red Hot Chili Peppersin Flealla mieluisa muisto Suomesta – "Se oli todella jännittävää"\nLisää aiheesta: Red Hot Chili Peppers\nRed Hot Chili Peppers tykitti suurimmat hittinsä Helsingissä – katso kuvat keikalta\nRed Hot Chili Peppers rokkaa Helsingissä tänään – katso kuvat viime Suomen-keikasta\nEi kai se niin vakavaa ole! Red Hot Chili Peppers -tähti sekoili punaisella matolla\nRed Hot Chili Peppers kesällä Suomeen – edellisestä vierailusta on kulunut vain muutama kuukausi\nTaivas varjele! Red Hot Chili Peppersin jäsenet hyppäsivät kiekkokaukaloon VilleGallen kanssa\nLue lisää aiheesta Red Hot Chili Peppers


Poliisiylijohtaja: Verkkorikollisuus vaatii poliisilta eniten | Yle Uutiset | yle.fi\nPoliisiylijohtaja: Verkkorikollisuus vaatii poliisilta eniten\nTekijät ja palvelimet ovat ulkomailla, mutta rikokset tehdään Suomessa. Tutkinta on monimutkaista.\n17.11.2016Päivitetty 18.11.2016 12:23\nPoliisiylijohtaja Seppo Kolehmainen.Nella Nuora / Yle\nVerkkorikollisuus aiheuttaa suurimmat haasteet poliisin työlle tulevaisuudessa, sanoo poliisiylijohtaja Seppo Kolehmainen. Rikosten määrät ovat laskeneet, mutta niiden tutkinta on monimutkaistunut.\nPoliisin on oltava ajassa kiinni ja kyettävä tutkia rikoksia, joita tehdään verkossa.\n– Esimerkiksi viime vuoden tilastoissa lievissä nettipetoksissa oli kasvua 187 prosenttia. Poliisin on oltava ajassa kiinni, ja kyettävä tutkimaan rikoksia, joita tehdään verkossa, Kolehmainen sanoo.\nKolehmainen pohtii, että nykypäivänä digitalisaation myötä rikollisuudella ei ole rajoja. Tekijät ja palvelimet ovat ulkomailla ja rikos tehdään Suomessa.\n– Tapaukset vaativat kansainvälistä oikeusapua ja eri viranomaisten ja poliisien yhteistyötä. Enää ei ole helppoja tehtäviä hoidettavana, kertoo Kolehmainen.\nPoliisi selviytyy tehtävistään äärirajoilla\nPoliisin 200-vuotisjuhlien kunniaksi poliisipartioita on nähty tavallista enemmän Turun katukuvassa. Poliisiylijohtaja Seppo Kolehmainen tietää, että kansalaiset pitävät siitä, että poliisi on tavattavissa lähellä.\n– On tietysti yhteiskunnallekin paljon halvempaa torjua rikollisuutta ennakolta kuin tutkia rikoksia kalliisti, myöntää Kolehmainen.\nPystymme takaamaan vielä kohtuullisen hyvän turvallisuustilanteen.\nLisää katupartiointia Kolehmainen ei kuitenkaan lupaa, sillä poliisi kamppailee resurssipulan kanssa. Poliiseja on nyt 7 200 ja yhtään vähemmän heitä ei Kolehmaisen mukaan voi olla.\n– Poliisilla on tällä hetkellä sellaiset voimavarat käytössä, että pystymme takaamaan vielä kohtuullisen hyvän turvallisuustilanteen. Toimintaympäristössä tapahtuneet muutokset tietysti aiheuttavat uusia vaatimuksia poliisille, kertoo Kolehmainen.\nLokakuussa julkaistun poliisibarometrin (siirryt toiseen palveluun) mukaan 96 prosenttia suomalaisista luottaa poliisiin. Suomi on maailman turvallisimpia maita. Silti jotkut kansalaiset tuntevat olonsa turvattomaksi.\nJos kansalainen tuntee turvattomuutta, se on hänelle aito tunne.\nPoliisiylijohtaja Seppo Kolehmainen arvioi, että turvattomuuden tunteen taustalla voi olla terrorismin pelko.\n– Meidän on varauduttava terroristiseen iskuun Suomessa, mutta pelkoon ei ole aihetta. Turvallisuusviranomaiset ja poliisi tekevät parhaansa ennaltaehkäistäkseen iskut. Jos kansalainen tuntee turvattomuutta, se on hänelle aito tunne. Sitäkään ei voi väheksyä, kertoo Kolehmainen.\nPoliisiylijohtajan mielestä viranomaisten on luotava uskoa siihen, että poliisilla on kyky turvata kansalaisten turvallisuus. Hän uskoo, että näin tänä päivänä Suomessa on.\n”Niin minä mieleni pahoitin” – turhat yöaikaiset rikosilmoitukset saatiin vähenemään 17.11.2016\nTurun kadut täyttyvät poliisipartioista juhlapäivän kunniaksi – poliiseja yhtä paljon kuin 80-luvulla 17.11.2016\npoliisitieto- ja viestintärikoksetterrorismirikoksetTietotekniikkarikollisuusSeppo Kolehmainen (poliisiylijohtaja)poliisiylijohtajaTurkuKotimaan uutisetlainvalvonta\nTraficom: Suomalaisten organisaatioiden epäillään maksaneen lunnaita kyberrikollisille, suurin osa tapauksista jää pimentoon\nTervossa tuodaan valoa pimeyteen, kun pukki palaa pellolle – katso suorana, kuinka viisimetrinen olkipukki on tulessa\nValtio tuomittiin korvauksiin poliisimiehen syrjinnästä – Oikeus: vaikeavammaista tutkinnanjohtajaa kohdeltiin toisin kuin kollegaa\nValtioneuvoston tilaama hengennostatusvideo meni uusiksi liikojen maskien takia – STM: Oli päätetty, että maskeihin ei oteta vahvaa kantaa\nInfluenssarokotteet loppuivat jo osasta apteekkeja – julkisella puolella uskotaan rokotteiden kuitenkin riittävän\nMiksi Ranskassa toisesta aallosta ennustetaan ensimmäistä tappavampaa? Viisi kysymystä ja vastausta maan pahenevasta koronatilanteesta


Monitasoinen romaani maahanmuuttajista - Kirkko ja kaupunki\nMonitasoinen romaani maahanmuuttajista\n”Tapasin kissan baarissa. Eikä se ollut mikä tahansa kissa, joka piti leluhiiristä tai kiipeilypuista tai höyhenhuiskuista, ei alkuunkaan, vaan täysin toisenlainen kuin kissat, joita olin tavannut.”\nHelsingin Sanomien vuoden parhaasta esikoisteoksesta palkitseman Pajtim Statovcin romaani Kissani Jugoslavia vie maahanmuuttajan sielunmaisemaan. Kirjan toisena kertojana on nainen, joka naitetaan perinteitä noudattaen synnyinmaassaan, entisessä Jugoslaviassa, komealle ja vakavaraiselle kosijalle. Vaimon tärkeimpänä tehtävänä on palvella miestään ja perhettään. Kaikki kuitenkin muuttuu, kun Jugoslavia hajoaa, ja perheen on paettava turvaan Suomeen. Maahanmuuttajilla ei ole helppoa, kun ei ole koulutusta eikä kielitaitoa ja on sopeuduttava täysin erilaiseen kulttuuriin.\nRomaanin toisena kertojana on naisen aikuinen poika, jonka välit perheeseen ovat muuttuneet vuosien mittaan etäisiksi. Hän joutuu tasapainoilemaan paitsi maahanmuuttajataustan myös homoseksuaalisen identiteettinsä kanssa.\nStatovci liikkuu taitavasti monella tasolla kuvatessaan elämää Jugoslaviassa ja perheen ponnisteluja uudessa kotimaassaan. Kirjassa on vahvaa symboliikkaa, esimerkiksi kissa ilmestyy eri tavoin kuvioihin molemmissa maissa. Suomessa jännittävä ja omavaltainen kissa lähtee nuoren homomiehen mukaan kapakasta. Hänellä on asunnollaan myös kuristajakäärme, jonka seuraa kissakin joutuu sietämään.


Parhaat Etäopiskelu Kurssit Digitaalinen mediassa Eurooppa 2017\nLiity ilmaiseksi Etäopiskelu Kurssi Digitaalinen mediassa Eurooppa\nNäytä kaikki Etäopiskelu Kurssiopinnot Digitaalinen mediassa Eurooppa 2017\nKurssien vetäjät ovat päteviä ammattilaisia, ja niillä joko hankitaan uutta tietoa tietystä oppiaineesta tai valmennetaan käytännön tilanteisiin. Kurssien pituus, laajuus, sisältö ja kesto voivat vaihdella hyvinkin huomattavasti.Etäopetus on menetelmä tuottaa koulutuksen opiskelijoille, jotka eivät ole fyysisesti läsnä kampuksella. Useat tutkimukset ovat osoittaneet, että etäopiskelu ohjelmia voi olla yhtä tehokas ja tehokas kuin perinteiset luokkahuoneessa ohjelmia joskus jopa parempi!On enemmän kuin neljä tuhatta korkeakoulut Euroopassa, johtavien tutkimuslaitosten pienille, opetus-keskittynyt yliopistoihin. Eurooppa itse ei ole niin paljon erilainen kuin muut maanosat, ulottuvat Napapiiriltä Afrikan rannikolle.Ota yhteyttä oppilaitoksiin Parhaat Etäopiskelu Kurssia Digitaalinen mediassa Eurooppa 2017\n1 Tulosta Digitaalinen media, Eurooppa, Etäopiskelu\nSuositut Etäopiskelu Kurssiopinnot Digitaalinen mediassa Eurooppa. Tekniikka on jatkuvasti etenee, leviämässä meidän ympäristöissä ja vaikuttaa siihen, miten olemme vuorovaikutuksessa maailman. Yhteiskunnan nojaa yhä enemmän teknologian vaihtelevat vuorovaikutuksen ja digi-tv henkilökohtaisen laitteita, kuten puhelimia ja pelikonsoleita sekä meneillään oleviin etenemistä arvioidaan, kysyntä teknisten asiantuntijoiden kasvaa edelleen.\nLink to and share "Parhaat Etäopiskelu Kurssit Digitaalinen mediassa Eurooppa 2017"


Feel Slim talutin 4mmx150cm musta | Koiran ulkoilu / Hihnat koiranpennulle\nErittäin kevyt, pienten koirien ja pentujen suosima Feel Slim -nahkatalutin nyt vahvempana kuin koskaan!.\nKapeakin voi olla vahva!\nErittäin kevyt, pienten koirien ja pentujen suosima Feel Slim -talutin nyt vahvempana kuin koskaan!\nUusi Slim -talutin on vahvistettu, joten se kestää paremmin käytössä.\nKevyt nahkatalutin on varustettu pienellä teräksisellä pistoolilukolla, joten se sopii pienimmille koirille ja pennuille.\nPehmeä nahka on mukava taluttajan kädessä.\nNahan luontaisen gripin ansiosta talutin pysyy myös tukevasti taluttajan kädessä.\npainosuositus koiralle on 10 kg.\nSaatavilla olevat värit: musta, konjakki ja antiikinruskea\nNahkatalutin / Pentutalutin\nFeel Active Nylon talutin rosa 1x180\nPet Teezer Puppy harja vihreä\nTrick & Treat Grain Free Ankkaluut (500 g)\nFeel Slim talutin 4mmx150cm musta | Koiran ulkoilu / Hihnat koiranpennulle - Copyright © 2020 Musti ja Mirri Oy


PERUSTUSLAKIVALIOKUNNAN LAUSUNTO 20/2004 vp\nPeVL 20/2004 vp - HE 77/2004 vp\nEduskunta on 5 päivänä toukokuuta 2004 lähettäessään hallituksen esityksen laeiksi kansanterveyslain ja erikoissairaanhoitolain sekä eräiden muiden lakien muuttamisesta (HE 77/2004 vp) valmistelevasti käsiteltäväksi sosiaali- ja terveysvaliokuntaan samalla määrännyt, että perustuslakivaliokunnan on annettava asiasta lausunto sosiaali- ja terveysvaliokunnalle.\nhallitusneuvos Pekka Järvinen ja neuvotteleva virkamies Riitta-Maija Jouttimäki, sosiaali- ja terveysministeriö\nEsityksessä ehdotetaan muutettavaksi kansanterveyslakia ja erikoissairaanhoitolakia. Esityksen pääasiallinen tarkoitus on täydentää lainsäädäntöä säännöksillä hoidon tarpeen arviointiin ja hoidon järjestämiseen käytettävissä olevista enimmäisajoista. Esitys sisältää ehdotukset myös laeiksi potilaan asemasta ja oikeuksista annetun lain sekä sosiaali- ja terveydenhuollon asiakasmaksuista annetun lain muuttamisesta.\nEsityksen säätämisjärjestysperustelujen mukaan ehdotetut lait eivät loukkaa perustuslaissa turvattuja perusoikeuksia tai kunnallista itsehallintoa. Sääntelyn periaatteellisen merkityksen vuoksi hallitus on kuitenkin pitänyt suotavana, että esityksestä pyydetään perustuslakivaliokunnan lausunto.\nEsityksessä ehdotetaan kansanterveyslakia ja erikoissairaanhoitolakia täydennettäväksi säännöksillä terveyspalvelujen järjestämisestä, hoidon saatavuudesta ja hoidon tarpeen arviointiperusteista. Hoidon tarve on kansanterveyslain 15 b §:n 1 momentin mukaan arvioitava viimeistään kolmantena arkipäivänä siitä, kun potilas on ottanut yhteyttä terveyskeskukseen. Erikoissairaanhoitolain mukaisen hoidon tarpeen arviointi on puolestaan 31 §:n 3 momentin perusteella aloitettava kolmen viikon kuluessa lähetteen saapumisesta asianomaiseen toimintayksikköön.\nPotilaan hoito on järjestettävä kohtuullisessa ajassa. Kansanterveyslain mukainen hoito on pääsäännön mukaan järjestettävä kolmen kuukauden kuluessa ja erikoissairaanhoitolain mukainen hoito kuuden kuukauden kuluessa hoidon tarpeen arvioimisesta. Kiireelliseen hoitoon on päästävä välittömästi. Terveydenhuollon toimintayksikön on julkaistava tiedot odotusajoista (1. lakiehdotuksen 15 b §:n 4 mom. ja 2. lakiehdotuksen 31 §:n 6 mom.), minkä lisäksi potilaalle on 4. lakiehdotuksen 4 §:n mukaan ilmoitettava hoitoon pääsyn ajankohta.\nErikoissairaanhoitolain mukaisen hoidon tarve arvioidaan ja hoito järjestetään 31 §:n 2 momentin mukaan yhtenäisin lääketieteellisin tai hammaslääketieteellisin perustein. Samat perusteet mainitaan myös kansanterveyslain 15 b §:n 2 momentissa.\nJos terveyskeskus tai sairaanhoitopiirin kuntayhtymä ei voi itse antaa hoitoa edellä mainituissa määräajoissa, sen on hankittava hoito joltakin muulta palveluntuottajalta (1. lakiehdotuksen 15 b §:n 3 mom. ja 2. lakiehdotuksen 31 §:n 4 mom.).\nJulkisen vallan on perustuslain 19 §:n 3 momentin perusteella turvattava, sen mukaan kuin lailla tarkemmin säädetään, jokaiselle riittävät terveyspalvelut ja edistettävä väestön terveyttä. Säännöksellä ei esitöiden mukaan määritellä näiden palvelujen järjestämistapaa, vaan sillä velvoitetaan julkinen valta turvaamaan palvelujen saatavuus (HE 309/1993 vp, s. 71/I). Palvelujen järjestämistapaan ja saatavuuteen vaikuttavat välillisesti myös muut perusoikeudet, kuten yhdenvertaisuus ja syrjinnän kielto tai oikeus elämään sekä henkilökohtaiseen koskemattomuuteen ja turvallisuuteen. Palvelujen riittävyyttä arvioitaessa voidaan lähtökohtana esitöiden mukaan pitää sellaista palvelujen tasoa, joka luo jokaiselle edellytykset toimia yhteiskunnan täysivaltaisena jäsenenä (HE 309/1993 vp, s. 71/II). Lauseke lailla toteutettavasta tarkemmasta sääntelystä jättää lainsäätäjälle liikkumavaraa oikeuksien sääntelyssä ja viittaa siihen, että perusoikeuden täsmällinen sisältö määräytyy perusoikeussäännöksen ja tavallisen lainsäädännön muodostaman kokonaisuuden pohjalta (PeVM 25/1994 vp, s. 5—6).\nJokaisella, joka ei kykene hankkimaan ihmisarvoisen elämän edellyttämää turvaa, on perustuslain 19 §:n 1 momentin nojalla oikeus välttämättömään toimeentuloon ja huolenpitoon. Välttämättömällä huolenpidolla säännöksessä tarkoitetaan sen esitöiden mukaan muun ohella palveluja, joilla turvataan ihmisarvoisen elämän edellytykset, ja siihen sisältyy oikeus kiireelliseen sairaanhoitoon (HE 309/1993 vp, s. 69/II).\nSääntely hoitotarpeen arvioinnin ja hoidon järjestämisen määräajoista koskee perustuslain 19 §:n 3 momentissa tarkoitettujen terveyspalvelujen saatavuutta. Sääntely täyttää näiltä osin julkiseen valtaan ja lainsäätäjään perustuslaissa kohdistettua toimeksiantoa. Säännökset yhtenäisiin lääke- tai hammaslääketieteellisiin perusteisiin nojautuvasta hoidon tarpeen arvioinnista ja hoidon järjestämisestä ovat sopusoinnussa perustuslain 6 §:n yhdenvertaisuussäännösten kanssa. Kiireelliseen hoitoon on ehdotusten mukaan päästävä välittömästi. Ehdotukset ovat ongelmattomia myös perustuslain 19 §:n 1 momentin kannalta.\nSääntelyllä ei perustelujen mukaan luoda potilaalle subjektiivista oikeutta päästä hoitoon. Tämän vuoksi valiokunta korostaa, ettei sääntely koske lainkaan tilanteita, joissa henkilöllä on esimerkiksi oikeutta elämään tai oikeutta välttämättömään huolenpitoon turvaavien perustuslainsäännösten nojalla yksilöllinen ja oikeudellisesti täytäntöönpantavissa oleva oikeus saada hoitoa. Selvää lisäksi on, että esimerkiksi säännökset hoidon tarpeen arvioinnin ja hoidon järjestämisen enimmäisajoista ovat terveyskeskuksia ja sairaanhoitopiirin toimintayksikköjä oikeudellisesti velvoittavia.\nTerveyskeskuksen tulee 15 b §:n 1 momentin mukaan järjestää toimintansa siten, että potilas voi saada arkipäivisin virka-aikana välittömästi yhteyden terveyskeskukseen. Muina aikoina yhteydenottomahdollisuuden järjestäminen näyttää säännöksestä tehtävän vastakohtaispäätelmän perusteella olevan terveyskeskuksen vapaasti harkittavissa. Potilaan mahdollisuus ottaa yhteyttä terveyskeskukseen tai 3 momentissa tarkoitettuun muuhun palveluntuottajaan päästäkseen välittömästi kiireelliseen hoitoon on valtiosääntöoikeudellisista syistä turvattava myös iltaisin ja viikonloppuisin. Näin ymmärrettynä ehdotus ei ole perustuslain kannalta ongelmallinen. Pykälän tulkinnanvaraisuus on valiokunnan mielestä kuitenkin syytä poistaa.\nKuntien tehtävistä säätäminen.\nKunnille annettavista tehtävistä säädetään perustuslain 121 §:n 2 momentin mukaan lailla. Säännös liittyy perustuslain esitöiden valossa kuntalain 2 §:n 1 momenttiin, joka koskee muun muassa kuntien uusia tehtäviä. Olennaista on, että kunnille ei voida antaa uusia tehtäviä lakia alemmanasteisilla säädöksillä (HE 1/1998 vp, s. 176/I).\nEhdotuksessa ei ole kysymys kunnille annettavasta uudesta tehtävästä, vaan kunnilla nykyisen lainsäädännön perusteella olevien tehtävien hoitamistavasta. Sääntely on jo sen perusoikeuskytkentöjen takia toteutettava lailla.\nSääntely hoidon saatavuudesta lisää terveyspalvelujen järjestämisestä kunnille aiheutuvia kustannuksia. Kuntien tehtävistä säädettäessä on perusoikeusuudistuksen yhteydessä todetun mukaisesti huolehdittava siitä, että kunnilla on tosiasialliset edellytykset suoriutua niistä (HE 309/1993 vp, s. 26/II ja PeVM 25/1994 vp, s. 3/II). Esityksen taloudellisia vaikutuksia koskevasta jaksosta selviää, että tämän uudistuksen kustannusvaikutukset on otettu huomioon valtionosuuksien lisäämistarpeena (samoin PeVL 37/2000 vp, s. 2/I). Uudistuksen kustannusvaikutuksia kunnille on seurattava.\nSairaanhoitopiirin kuntayhtymä vastaa 2. lakiehdotuksen 10 §:n 1 momentin mukaan alueellaan laissa säädetyn erikoissairaanhoidon järjestämisestä yhtenäisin lääke- ja hammaslääketieteellisin perustein.\nSäännöksen sanamuoto on kuntien asukkaiden itsehallinnon ja kunnille kuuluvan terveyspalvelujen järjestämis- ja rahoitusvastuun näkökulmasta hankala. Kunnan on nimittäin erikoissairaanhoitolain 3 §:n perusteella huolehdittava siitä, että kunnan asukkaat — ja kiireellisissä tapauksissa myös ne, joilla ei ole Suomessa kotipaikkaa — saavat laissa tarkoitetun tarpeellisen erikoissairaanhoidon. Esityksen tarkoituksena ei kuitenkaan ole säännellä kunnan ja kuntayhtymän välisiä vastuusuhteita tässä periaatteellisessa mielessä. Perusteluista ja lakiehdotuksen 31 §:stä ilmenee tarkoituksena olevan, että sairaanhoitopiiri on vastuussa terveyskeskuksesta piirin toimintayksikköön lähetetyn potilaan hoidon järjestämisestä ja että potilaan hoito sairaanhoitopiirissä on tällöin järjestettävä piirin jäsenkuntien asukkaille yhtenäisin perustein. Tämä on sinänsä perusteltua. Sääntely turvaa myös kuntien asukkaiden yhdenvertaista kohtelua sairaanhoitopiirissä. Ehdotetun 10 §:n 1 momentin sanamuotoa on kuitenkin asianmukaista tarkistaa esityksen tarkoitusta paremmin vastaavaksi. Valiokunta huomauttaa, että kunta voi hoitaa myös erikoissairaanhoidon alaan kuuluvat tehtävänsä kaikilla sosiaali- ja terveydenhuollon suunnittelusta annetun lain 4 §:ssä mainituilla vaihtoehtoisilla tavoilla, vaikka sen onkin erikoissairaanhoitolain 3 §:n takia kuuluttava johonkin sairaanhoitopiirin kuntayhtymään.\nKansanterveyslain 49 § ja erikoissairaanhoitolain 59 §.\nValtioneuvoston asetuksella voidaan kansanterveyslain 49 §:n 1 momenttiin lisättäväksi ehdotetun valtuuden nojalla antaa tarkempia säännöksiä muun ohella tutkimukseen ja hoitoon pääsyn "periaatteista". Säännöksen sanamuoto ei ole onnistunut. Asetuksella ei nimittäin perustuslain 80 §:n 1 momentin ja 19 §:n takia voida antaa säännöksiä esimerkiksi sellaisista periaatteista, jotka koskevat perustuslailla turvattua oikeutta välttämättömään huolenpitoon. Valtuussäännös tulee muotoilla niin, ettei se sisällä mainintaa "periaatteista" (vrt. PeVL 33/2002 vp, s. 3/II). Sama huomautus koskee erikoissairaanhoitolain 59 §:n 1 momenttia.\nSosiaali- ja terveysministeriö voi 49 §:n 2 momentin perusteella antaa ohjeita kansanterveystyön sisällöstä ja järjestämisestä. Valiokunta on pitänyt tällaisia säännöksiä tarpeettomina, koska ministeriö ja muu viranomainen voi laissa säädetyn tehtävänsä alalla antaa ohjeita ilman eri valtuutustakin (PeVL 6/2003 vp, s. 4/I, PeVL 2/2004 vp, s. 3/II, PeVL 4/2004 vp, s. 15/I). Ohjeiden antamista tarkoittavat lain säännökset ovat lisäksi omiaan hämärtämään lain nojalla annettavaan ministeriön asetukseen tai viranomaismääräykseen sisältyvien velvoittavien oikeussääntöjen ja suositusluonteisten ohjeiden välistä eroa. Näistä syistä säännös ohjeiden antamisesta on asianmukaista poistaa laista. Sama huomautus koskee erikoissairaanhoitolain 59 §:n 2 momenttia.\nErikoissairaanhoitolain 31 §:n 1 momentti.\nHenkilön ottaminen sairaalaan edellyttää momentin perusteella muissa kuin kiireellisissä tilanteissa lähetettä, jollei valtioneuvoston asetuksella toisin säädetä. Valtuutus on perusoikeuskytkentäisen sääntelyn yhteydessä ongelmallisen avoin. Ongelmallista on myös se, että asetuksella olisi rajoituksetta mahdollista poiketa lain säännöksestä. Jotta lakiehdotus voidaan tältä osin käsitellä tavallisen lain säätämisjärjestyksessä, on valtuutta täsmennettävä asetuksenantovallan käyttämistä rajaavin tai ohjaavin maininnoin esimerkiksi siitä, missä tarkoituksessa tai millaisia tilanteita silmällä pitäen asetuksella voidaan säätää momentissa tarkoitetusta asiasta toisin (esim. PeVL 40/2002 vp, s. 5, PeVL 67/2002 vp, s. 6/I, PeVL 47/2002 vp, s. 4—5, PeVL 46/2002 vp, s. 8/I).\n4. lakiehdotuksen voimaantulosäännös.\nVoimaantulosäännöksen 2 momentista voi saada sellaisen käsityksen, että lailla kumotaan lääninhallituksen lääkäreille myöntämät luvat hoitaa potilaita erikoismaksuluokassa. Momentti on valiokunnan mielestä asianmukaista muotoilla yleisemmäksi esimerkiksi siihen tapaan, että lain voimaantulo merkitsee nykyisen erikoismaksuluokkatoiminnan korvautumista lakiehdotuksen 9 §:ssä tarkoitetulla erityispoliklinikkatoiminnalla.\nettä lakiehdotukset voidaan käsitellä tavallisen lain säätämisjärjestyksessä, 2. lakiehdotus kuitenkin vain, jos valiokunnan sen 31 §:n 1 momentista tekemä valtiosääntöoikeudellinen huomautus otetaan asianmukaisesti huomioon.


Rajatonta osaamista | SKAL ry\nKun suomalainen yritys myy rahdinkuljetuspalvelua ulkomaille, se näkyy tilastoissa palveluvientinä. Tavaravienti on virkistynyt, mutta palvelutaseemme ei. Noin joka seitsemäs SKAL-jäsenyritys harjoittaa ulkomaan liikennettä. Ulkomaisia tytäryhtiöitä on vain prosentilla jäsenkunnasta. Tavaraliikenteemme voisi olla paljon kansainvälisempää. Puuttuuko meiltä rohkeutta lähteä maailmalle?\nEi tarvitse olla taloustieteilijä tietääkseen, että Suomi elää viennistä. Tilastokeskuksen käyrästöistä näkee, että maaliskuussa 2019 koronan iskiessä vaihtotasekäppyrä syöksyi miinukselle ja vei vuoden päivät, ennen kuin se kipusi takaisin plussalle. Elokuussa 2021 Suomesta myytiin tavaraa ulkomaille jo viidenneksen enemmän kuin edellisvuonna samaan aikaan. Kun vaihtotaseemme on ylijäämäinen, myymme ulkomaille tavaraa enemmän kuin sieltä ostamme. Palvelut ovatkin sitten toinen juttu. Kun suomalainen yritys myy rahdinkuljetuspalvelua ulkomaille, se näkyy tilastoissa palveluvientinä. Sillä saralla näyttää huonommalta. Palvelutaseemme on alijäämäinen.\nMuutaman vuoden takaisesta SKAL Kuljetusbarometri -kyselystä tiedämme, että noin joka seitsemäs jäsenyrittäjistämme harjoittaa ulkomaan liikennettä. Näistä enemmistö ajaa kansainvälisiä kuormia täydennyksenä kotimaan liikenteelle. Tytäryhtiöitä ulkomailla on vain yhdellä prosentilla jäsenkunnasta. Tavaraliikenteemme voisi olla paljon kansainvälisempää. Puuttuuko meiltä rohkeutta lähteä maailmalle?\nUlkomaan liikenteen ei tarvitse olla jotakin, mitä tehdään isolla autofleetillä monimutkaisen sopimusarsenaalin kanssa. Kansijuttumme torniolainen kuljetusyrittäjä Juhani Maliniemi liikennöi Norjaan ja muihin Pohjoismaihin yhdellä autolla. Kuormassa kulkee muun muassa kalateollisuuden tuotteita ja rakennustarvikkeita. Työ ulkomailla on Juhanille normaalia arkea. Moni ammattilainen tuntee hänet lämminhenkisistä somepäivityksistä, joissa on tervehdyksiä ja kauniita kuvia matkan varrelta. Koviakin aikoja yrityksessään kokenut Juhani Maliniemi on skalilainen kuljetusalan puolestapuhuja henkeen ja vereen. Hän tekee tarmokkaasti työtä myös kuljetusalan positiivisen medianäkyvyyden eteen.\nOletko koskaan miettinyt, kuinka monta puoliperävaunullista tavaraa tarvitaan yhteen Stadionluokan konserttiin? 20–100! Valova Oy:n yrittäjät Markku Manninen ja Janne Koivisto kuljettavat ulkomaille muun muassa maailmantähtien, kuten Nightwishin, lavavarustuksia. Kolmasosa kuljetuksista suuntautuu rajojen yli. Valovalla musiikki saattaa näkyä vaikkapa kuljettajien monipuolisissa taustoissa, mutta rock’n’roll -elämäntyylillä ei musiikkilogistiikassa pärjää, sillä arvokkaan kuorman dokumentointi, turvallisuus ja aikataulut ovat aivan omaa luokkaansa. Valova tarjoaa artistien kiertuehenkilöstölle lisäpalveluna mahdollisuuden harjoitella lavashown roudaamista tiloissaan.\nTottahan se kansainvälistyminenkin oman perehtymisensä vaatii, kuten kaikki uusi, mihin ryhtyy. Se ei ole vaikeaa, kun vain ottaa asioista selvää. SKALilla on näihin aiheisiin oma yhdistyskin, SKAL Suoritealat, jonka asiantunteva neuvonta saa aina lämmintä ylistystä, missä vain näistä teemoista puhutaan. Jos siis kansainvälistyminen kutkuttaa, otapa yhteyttä SKAL-asiantuntijoihisi niin pistetään yhdessä - rokkitermein - tärinää tötteröön. Kansainvälisten kuljetuspalveluiden kysyntä on tutkitusti kasvamaan päin.\nTämä on uuden toimitusjohtajamme Anssi Kujalan aikakauden ensimmäinen Kuljetusyrittäjä-numero. Voit tavata hänet halutessasi piankin, sillä Anssi avaa kautensa SKAL Forumissa Jyväskylässä marraskuun lopussa. Sitä odotellessa, lue haastattelu.\nTurvallisia kilometrejä pimenevillä teillä!


Savon Kuljetus, Kuljetuspolar ja Keski-Suomen Kuljetus luopuivat sulautumissuunnitelmastaan - Savon Kuljetus\n- Sulautumisneuvotteluista jäi hyvin positiivinen vire ja tämä oli erittäin hyvä oppimiskokemus meille kaikille. Kasvun hakeminen on yhteinen tavoitteemme ja tiivis yhteistyömme yhtiöiden välillä jatkuu sekä kehittyy edelleen, vaikka sulautumisesta päätettiinkin luopua, toteavat Savon Kuljetus Oy:n toimitusjohtaja Jyri Kuivala, Kuljetuspolar Oy:n toimitusjohtaja Juha Kanula ja KeskiSuomen Kuljetus Oy:n toimitusjohtaja Kari Moisander.\nKonserniin kuuluu emoyhtiö Savon Kuljetus Oy:n lisäksi Tuomaan Rakennus Oy ja Suomen GPS-Mittaus\nOy. Konsernin palveluksessa on yli 150 henkilöä ja liikevaihtomme on 95 miljoonaa euroa. Meille on tärkeää\naidosti henkilökohtainen palvelu, korkea laatu ja luotettavuus. Siksi Savon Kuljetus on aina sanansa\nKuljetuspolar Oy on kokenut ja ammattitaitoinen yhteistyökumppani maarakennuksen ja tavaraliikenteen\ntoimialoilla. Vuonna 1964 perustettu yritys on koko toimintansa ajan panostanut kokonaisvaltaiseen\nasiakaspalveluun ja korkeaan laatuun kaikissa toimituksen vaiheissa. Yhtiön maarakennustoiminta on\nkeskittynyt erityisesti Pohjois-Pohjanmaan ja Kainuun maakuntien alueille, tavaraliikenteen osalta koko\nSuomeen ja osin myös Ruotsiin sekä Norjaan. 40 työntekijämme lisäksi työllistämme vuosittain noin 300\nhenkilöä. Pääkonttorimme sijaitsee Oulun Limingantullissa, aluekonttoreita on yhteensä\nKeski-Suomen Kuljetus Oy (KSK) on vuonna 1962 perustettu, osakasautoilijoidensa omistama KTK-yritys, jonka toiminta perustuu kuljetuspalveluihin, kiviainesten jalostamiseen ja myyntiin, maa-ainesalueiden hallintaan sekä maarakennusurakointiin. KSK:n maa- ja kiviainesliiketoiminta keskittyy Keski-Suomeen. Yhtiön pääkonttori on Muuramessa, aluetoimisto Viitasaarella ja tytäryhtiö pääkaupunkiseudulla. Konsernin liikevaihto on 20 miljoonaa euroa. www.ksk.fi


Pyhtäänkorventie 21 A 14, Veromies, Vantaa\nHUOM! Asunnossa asuttu kuvien ottamisen jälkeen. Pinnoissa saattaa olla normaalia asumisen jälkeä.\n1053 €/kk Kerrostalo 58,5 m² 4. kerros 2H+K\nVantaan Veromiehessä sijaitseva kaksio. Talo valmistunut vuonna 2011. Lattiamateriaalina laminaatti. Kylpyhuoneessa harmaan ja valkoisen laatan yhdistelmä. Iso lasitettu parveke.


Kekri tulee jälleen 16.9.2017! – Lohjan Saaristo\nKekri tulee jälleen 16.9.2017!\nPublished on toukokuu 9, 2017 By Seija Ravanti\nKEKRI – saaristolaisten kylä- ja sadonkorjuujuhla nyt neljännen kerran Lohjansaaren Seurantalon pihapiirissä lauantaina 16.9.2017 klo 12-18.\nKekriä vietetään Lohjansaaressa nyt jo neljättä kertaa tällä vuosituhannella. Kekrin ytimessä ovat yhteisöllisyys yli sukupolvirajojen, irtiotto arjesta sekä tietysti herkuttelu uuden sadon antimilla. Vanhoissa kekrinviettotavoissa tiivistyy olennaisesti ruoan merkitys, luonnollinen vuodenkierto, ylisukupolvinen yhteisöllisyys sekä työn ja levon vuorotteleminen. Teemat ovat edelleen ajankohtaisia. Sato on aina parhaimmillaan tuoreena korjuun jälkeen.\nOsa saariston Kekrimarkkinoiden sisällöstä on jo vakiintunutta, ja uusia ohjelmaosioita on kehitetty niiden rinnalle. Perinteistä itseoikeutettu Kekri-pukin poltto, maalaismarkkinat, sadonkorjuusesonkiin perustuvat ruoat – ja niinikään kauden sadosta ideoitu leivontakisa ovat ohjelmassa tänäkin vuonna. Saariston kotieläimet ovat paikalla ja sänkilaukkakilpailun sijaan kisaillaan keppihevosilla.\nLapsille ja lastenmielisille rakentuu temppurata, jossa itse kukin voi käydä mittelemässä taitojaan ja voimiaan. Pihapiirin Loitsukodassa tulen loimussa Louhi taikoo vanhat loitsut uudelleen henkiin.\nPelimannit aloittavat soiton heti puoleltapäivin ja silloin kotitalousraati käy pöytään maistelemaan tämän vuoden leivonnaista, leipää. Voittaja ratkennee reilun puolen tunnin sisällä – voittajaleivän resepti ja muut leivät maisteltavina heti kisan päätyttyä.\nKeppihevoskisa starttaa viereisellä pellolla klo 13 – sen kesto riippuu osanottajien määrästä. Samaan aikaan sisätiloissa Seurantalolla lavalla kaikaa Kauneimmat koululaulut. Niinikään kuulu Kekri-menu tarjoillaan sisällä klo 14.30 alkaen, lippuja tilaisuuteen ennalta netistä ja toriltakin vielä markkinapäivänä.\nPihamaalla yleisö voi kisailla perinteisten lajien parissa, vaikkapa haastamalla hevosenkengän- ja saappaanheiton pituusennätyksiä vanhaan suomalaiseen tapaan.\nKekri-pukki on pihan ja juhlan komistuksena koko päivän, kunnes kulkue Paavolan sillalle vie pukin järveen. Arvioitu lähtö Seurantalon pihamaalta jo kello 17!\nPrevious Article Previous Article: Kauneimmat koululaulut – menneestä moderniin -konsertti Kekripäivänä la 16.9.2017\nNext Article Next Article: KEKRI tulee!\nHiljaisuuden rikkominen -kiertue päättyy kanteleensoittaja Eva Alkulan soolokonserttiin Seurantalolla\nKauneimmat koululaulut – menneestä moderniin -konsertti Kekripäivänä la 16.9.2017\nAlueen yritykset: Palveluluettelo 2017\nCopyright © 2017 Lohjan Saaristo -seura ry. All rights reserved.


Ravitsemusaktivisti: Juomat lihottavat ja pilaavat hampaat\nLähettänyt K.K. klo 1.41\nOutoa, että teetä ja kahvia suositellaan. Olen kuullut, että jokaista kahvi- ja teekuppia kohden pitäisi juoda vähintään samanlainen määrä vettä, koska edellä mainutut juomat poistavat nesteitä kehosta tehokkaasti.\n30. kesäkuuta 2008 klo 16.45\nKiitos palauteesta! :) Uskoisin, että tässä on haluttu lähinnä ottaa kantaa. Tuskin ajatus on yllyttää juomaan kahvia tai teetä. Näiden juomien kielteiset vaikutukset arvioitaneen vain terveydelle suhtellisen pieniksi.\n30. kesäkuuta 2008 klo 20.06\nMitenhän kasvismaidot sijoittuvat tässä suosituksessa vai onko niiden olemassaoloa edes huomioitu?\n7. heinäkuuta 2008 klo 15.08\nMaustamattomat kasvimaidot eivät sisällä sokeria, joten en uskoisi niiden olevan hampaille niin haitallisia kuin sokeroidut mehut yms. Sen sijaan maustetut soijamaidot ja perus Alpro Soya sisältävät sokereita.\n4. syyskuuta 2008 klo 10.27\nKasvismaitoja ei ole erikseen mainittu. Niiden koostumus ei ole suoraan verrannollinen maidon kanssa (esim. kalsium, D-vitamiini, B-vitamiinit).\n5. syyskuuta 2008 klo 0.02


Arja Rinneaho - Vaalikone : Vaalikone Arja Rinneaho - Vaalikone\nVaalikone > Ehdokkaat > Arja Rinneaho\nNäin toimitaan Pirkkalassa, kotikunnassani. Ei ole reilua, että loppuvuodesta sanotaan, että rahaa ei nyt ole uusille omaishoitajille. Olen ollut Pirkkalan perusturvalautakunnan jäsen viime vaalikaudella ja tunnen nämä asiat hyvin.\nOmaishoidon palkkio määräytyy sen mukaan, kuinka paljon tukea ja hoivaa tarvitaan. Tätä porrastusta ei ole syytä kokonaan poistaa. Paljon hoivaa tarvitsevien kohdalla tuki on liian pientä tällä hetkellä.\nOmaishoito on säästöä yhteiskunnalle pitkällä aikavälillä. Laitoshoito tulee aina kalliimmaksi. Omaishoitajat ovat eri tilanteissa riippuen tuloistaan. Joku kynnys on syytä asettaa, jotta verotus ei syö tuloja esim. opiskelijoilla.\nMaksut eivät ole suuret, mutta voivat olla se kynnys, jonka takia omaishoitaja jättää lakisääteisen vapaansa käyttämättä. Tämä taas vaikuttaa omaishoitajan jaksamiseen.\nTätä täytyy ainakin tutkia. Sairaan lapsen kanssa vapaata saa, miksei siis myös tässä tapauksessa.\nNeuvonta ja vertaistuki on äärimmäisen tärkeää ennaltaehkäisevää toimintaa, johon kannattaa satsata!\nOmaishoitoon kannattaa satsata. Veljeni oli omaishoitaja äidilleni ja auttoi häntä selviämään kotona pidempään. Olen itsekin jo 60-vuotias. Suomi ikääntyy voimakkaasti tulevina vuosikymmeninä ja omaishoitajien tulee saada tarvitsemansa arvostus ja palkka.